
5. Era în zilele lui Irod, regele Iudeii, un preot cu numele Zaharia din ceata 
preoțească a lui Abia, iar femeia lui era din fiicele lui Aaron şi se numea 
Elisabeta. 

6..Şi erau amândoi drepți înaintea lui Dumnezeu, umblând fără prihană în toate 
poruncile şi rânduielile Domnului. 

7.Dar nu aveau nici un copil, deoarece Elisabeta era stearpă şi amândoi erau 
înaintați în zilele lor. 

8.Și pe când Zaharia slujea înaintea lui Dumnezeu, în rândul săptămânii sale, 
9.A ieşit la sorţi, după obiceiul preoţiei, să tămâieze intrând în templul 
Domnului. 

10.Iar toată mulțimea poporului, în ceasul tămâierii, era afară şi se ruga. 

11.Şi i s-a arătat îngerul Domnului, stând de-a dreapta altarului tămâierii. 

12.Și văzându-l, Zaharia s-a tulburat şi frică a căzut peste el, 

13.Iar îngerul a zis către el: Nu te teme, Zaharia, pentru că rugăciunea ta a fost 
ascultată şi Elisabeta, femeia ta, îţi va naşte un fiu şi-l vei numi loan. 

14.Și bucurie şi veselie vei avea şi de naşterea lui, mulți se vor bucura. 

15.Căci va fi mare înaintea Domnului; nu va bea vin, nici altă băutură 
ameţitoare şi încă din pântecele mamei sale se va umple de Duhul Sfânt. 

16..Şi pe mulți din fiii lui Israel îi va întoarce la Domnul Dumnezeul lor. 

17.Şi va merge înaintea Lui cu duhul şi puterea lui Ilie, ca să întoarcă inimile 
părinţilor spre copii şi pe cei neascultători la înţelepciunea drepţilor, ca să 
gătească Domnului un popor pregătit. 

18.$Și a zis Zaharia către înger: După ce voi cunoaşte aceasta? Căci eu sunt 
bătrân şi femeia mea înaintată în zilele ei. 

19.Și îngerul, răspunzând, i-a zis: Eu Sunt Gavriil, cel ce stă înaintea lui 
Dumnezeu. Şi am fost trimis să grăiesc către tine şi să-ţi binevestesc acestea. 
20.Și iată vei fi mut şi nu vei putea să vorbeşti până în ziua când vor fi acestea, 
pentru că n-ai crezut în cuvintele mele, care se vor împlini la timpul lor. 

21.Și poporul aştepta pe Zaharia şi se mira că întârzie în templu. 

22.,Şi ieşind, nu putea să vorbească. Şi ei au înţeles că a văzut vedenie în templu 
şi el le făcea semne şi a rămas mut. 

23.Și când s-au împlinit zilele slujirii lui la templu, s-a dus la casa sa. 

24.lar după aceste zile, Elisabeta, femeia lui, a zămislit şi cinci luni S-a tăinuit pe 
sine, zicând: 

25.Că aşa mi-a făcut mie Domnul în zilele în care a socotit să ridice dintre 
oameni ocara mea. 


Apostol 

Fraţilor, 

22.Căci scris este că Avraam a avut doi fii: unul din femeia roabă şi altul din 
femeia liberă. 

23.Dar cel din roabă s-a născut după trup, iar cel din cea liberă s-a născut după 
făgăduinţă. 

24.Unele ca acestea au altă însemnare, căci acestea (femei) sunt două 
testamente: Unul de la Muntele Sinai, în Arabia şi răspunde Ierusalimului de 
acum, care zace în robie cu copiii lui; 

25.lar cea liberă este Ierusalimul cel de sus, care este mama noastră. 

26.Căci scris este: "Veseleşte-te, tu, cea stearpă, care nu naşti! Izbucneşte de 
bucurie şi Strigă, tu care nu ai durerile naşterii, căci mulţi sunt copiii celei 
părăsite, mai mulţi decât ai celei care are bărbat”. 

In această lună (septembrie), ziua a douăzeci şi treia - Zămislirea cinstitului 
slăvitului prooroc Inaintemergătorului şi Botezătorului Domnului loan 
(Minei) 


La Vecernie 
La Doamne strigat-am..., se pun Stihirile pe 6: şi se cântă stihirile, glasul al 4-lea: 
Podobie: Cel ce de sus eşti... 


Preoţind dumnezeiescul Zaharia şi fiind întru cele dinlăuntru ale Bisericii, cererile 
poporului aducându-le Făcătorului de bine mult-Milostivului, dumnezeiesc înger a 
văzut strigându-i lui. Rugăciunea şi cererea ta s-au ascultat; îndrăzneşte bătrânule 
şi nu te îndoi. Că vei avea fiu pe dumnezeiescul Mergător înainte, pe cel mai pre- 
sus decât cei născuţi din femei; şi pe cel ce cu puterea lui Ilie va să meargă înaintea 
lui Hristos. (de două ori) 


Străin te arăţi mie cu vederea şi cu chipul, străin cu graiurile şi cu vestirile, Zaharia 
împotrivă a grăit. Că eu am venit să cer mântuire poporului, iar nu să câştig fiu, 
precum tu îmi grăieşti. Împotriva cererilor te aflu cu vestirea, şi mi se pare că nu- 
mi grăieşti adevărul. Şi cum poate fi adevărat ceea ce tu grăieşti, că Elisabeta este 
stearpă, şi eu precum tu cunoşti, sunt foarte bătrân. (de două ori) 

Pentru ce nu crezi cuvintelor mele, Zaharie? Şi cum zici că mincinoasă vestire 
aduc eu ţie? Arhanghelul lui Dumnezeu sunt eu; cele ce-mi sunt mie poruncite, 
acelea iată spun ţie stând împreună cu tine. Ci de vreme că nu ai crezut, vei fi surd 
şi mut, până ce vei vedea dumnezeiască plinirea cuvintelor mele. Şi dacă va naşte 
Elisabeta ţie pe glasul Cuvântului, pe marele Mergător înainte, dezlegându-ţi-se 
limba, vei binecuvânta pe Dumnezeul lui Israil. (de două ori) 


Slavă..., glasul al 6-lea 


A lui Vizantie: Din pântece sterp a răsărit astăzi rodul rugăciunii, loan Mergătorul 
înainte. Bucură-te, pustie şi dănţuieşte omenire. Că iată propovăduitorul pocăinţei, 
vine a se zămisli în pântece de maică. Veniţi iubitorilor de praznic, bucurându-ne 
întru mărita lui zămislire, să dănțuim strigând: Cela ce eşti între cei născuţi din fe- 
mei mai mare, nu înceta a te ruga pentru noi, cei ce cu credință săvârşim dumne- 
zeiască zămislirea ta, ca să aflăm curăţire de păcate şi mare milă. 


Și acum..., al Născătoarei 


Cine nu te va ferici pe tine PreaSfântă Fecioară sau cine nu va lăuda prea curată, 
naşterea ta; că Cel ce a strălucit fără de ani din Tatăl, Fiul Unul-Născut, acelaşi din 
tine cea curată a ieşit, negrăit întrupându-se. Din fire Dumnezeu fiind, şi cu firea 
Om făcându-Se pentru noi; nu în două feţe fiind despărțit, ci în două firi ne- 
amestecat fiind cunoscut. Pe Acela roagă-L Curată cu totul fericită, să se milu- 
iască sufletele noastre. 


La Stihoavnă 
Stihirile glasul al 6-lea: 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Cu sfinţenie intrând în Sfânta Sfintelor, sfinţite proorocule; ţie celui sfânt, stându-ţi 
înainte Sfântul Înger, precum scrie, a strigat grăind: Auzitu-s-a rugăciunea ta, şi se 
dezleagă acum sterpiciunea Elisabetei, şi-ţi va naşte ție prea bătrânule, fiu pe loan 
Mergătorul înainte, pe sfeşnicul Soarelui, pe proorocul Celui Prea Înalt, şi glasul 
Cuvântului celui ce din Fecioară, fiica lui Dumnezeu, va să răsară. 


Stih: Şi tu pruncule, prooroc Celui Preaînalt te vei chema, că vei merge înaintea 
feţei Domnului, să găteşti calea Lui. 

Spune-mi mie mai luminat, din ce voi cunoaşte aceasta? Iarăşi către înger, prea 
fericitul bătrân a zis: Că precum vezi plin de zile sunt eu, şi Elisabeta este stearpă. 
Deci cum îmi spui mie cuvinte mai presus de fire, mă minunez! Şi mi se pare că 
nicicum nu-mi grăieşti adevărul o omule! Du-te, că eu cer mântuire poporului iar 
nu fiu a câştiga, lucru anevoie de crezut. 


Stih: Să-i slujim Lui întru sfinţenie, şi întru dreptate înaintea Lui, în toate zilele 
vieţii noastre. 


Arhanghel al lui Dumnezeu Atotputernicului sunt eu; Gavriil îmi este numele, a zis 
bătrânului cel fără de trup. Acum dar amuţeşte, şi tăcere te învaţă, pentru că n-ai 
crezut cuvintelor mele. lar dacă va naşte ţie soţia ta pe trâmbiţa Cuvântului, lumi- 
nându-ţi ţie limba Duhul, vei striga mai limpede: Prooroc Celui Prea Înalt te vei 
chema, o pruncule, şi vei găti mai-nainte cu darul cărările Lui, precum bine a voit. 


Slavă..., glasul al 6-lea 


Înger din coapse neroditoare ai ieşit Botezătorule, sălăşluindu-te din scutece în 
pustie, şi pecetea tuturor proorocilor te-ai arătat. Că pe care aceia în multe chipuri 
L-au văzut, şi întunecat mai-nainte L-a propovăduit, pe Acesta a-L boteza în 
Iordan te-ai învrednicit, şi glasul Tatălui ai auzit din Cer, mărturisind Fiinţa cea 
fiiască a Lui; şi pe Duhul ai văzut în chip de porumb, glas aducând peste Cela ce S- 
a botezat. Ci o Cela ce eşti mai presus decât toţi proorocii, nu înceta a te ruga 
pentru noi, cei ce cu credinţă săvârşim pomenirea ta. 


Și acum..., al Născătoarei 


Nimenea din cei ce aleargă la tine, nu iese ruşinat de la tine prea curată Fecioară de 
Dumnezeu Născătoare! Ci cere har, şi primeşte dăruirea, spre folosul cererii. 


Troparul, glasul al 4-lea: Ceea ce mai înainte erai stearpă neroditoare, veseleşte- 
te; că iată ai zămislit pe sfeşnicul Soarelui arătat, cela ce va să lumineze toată 
lumea, ce pătimea cu nevederea. Dănţuieşte Zaharie cu îndrăzneală strigând: Proo- 
roc Celui Prea Înalt este cel ce va să se nască. 


Slavă..., Și acum..., al Născătoarei 


Taina cea din veac ascunsă şi de îngeri neştiută, prin tine, Născătoare de Dumne- 
zeu, celor de pe pământ s-a arătat: Dumnezeu întrupându-Se, întru unire ne- 

amestecată, şi Crucea, de bunăvoie, pentru noi luând; prin care, înviind pe cel întâi 
zidit, a mântuit din moarte sufletele noastre. 


La Utrenie 
La Dumnezeu este Domnul... 


Troparul de 2 ori, glasul al 4-lea: Ceea ce mai înainte erai stearpă neroditoare, 
veseleşte-te; că iată ai zămislit pe sfeşnicul Soarelui arătat, cela ce va să lumineze 
toată lumea, ce pătimea cu nevederea. Dănţuieşte Zaharie cu îndrăzneală strigând: 
Prooroc Celui Prea Înalt este cel ce va să se nască. 


Slavă..., Și acum..., al Născătoarei 
După întâia Catismă, Sedealna glasul al 5-lea: 


Podobie: Pe Cuvântul Cel împreună fără de început cu Tatăl şi cu Duhul, carele S- 
a născut din Fecioară spre mântuirea noastră, să-L lăudăm, credincioşii, şi să l ne 
închinăm; că bine a voit a Se sui cu trupul pe Cruce şi moarte a răbda şi a scula pe 
cei morţi, întru slăvită Învierea Sa. 


Elisabeta de sterpiciune s-a vindecat, şi Fecioara iarăşi Fecioară a rămas, zămislind 
în pântece prin glasul lui Gavriil. În pântece mai-nainte a săltat înainte Mergătorul 
loan, cela ce a cunoscut mai-nainte pe Cel din pântece fecioresc Dumnezeu şi Stă- 
pân, cel ce S-a întrupat spre mântuirea noastră. (de două ori) 


Slavă..., Și acum..., al Născătoarei 


Bucură-te, munte sfânt şi de Dumnezeu umblat! Bucură-te, rug însuflețit şi nears! 
Bucură-te, ceea ce eşti una lumii pod către Dumnezeu! Care treci pe cei morți la 
viaţă veşnică. Bucură-te, nestricată Fecioară, care fără ispită bărbătească ai născut 
pe mântuirea sufletelor noastre. 


După a doua Catismă, Sedealna, glasul al 4-lea: 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 

Turtureaua cea iubitoare de pustie, sfinţitul Botezător, cel ce a propovăduit po- 
căinţa, şi a arătat că Hristos cel ce S-a făcut Om, S-a născut mijlocitor tuturor 
păcătoşilor, ajutorând pururea tuturor celor viforaţi. Pentru rugăciunile lui, Hri- 
stoa-se mântuieşte lumea Ta. (de două ori) 


Slavă... Și acum..., al Născătoarei 


Ceea ce ai născut pe Ziditorul a toate, şi numai tu una ai împodobit omenirea cu 
naşterea ta Preacurată, scapă-mă de cursele înşelătorului Veliar. Întăreşte-mă pe 
piatra voirilor lui Hristos, celui ce S-a întrupat din tine; pe care cu osârdie roagă-L 
pentru noi toţi. 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canoanele - amândouă ale Octoihului fără de martirice pe 8. Şi al Mergătorului 
înainte pe 6, 


Canonul Mergătorului înainte 
facere a lui loan Damaschin 
Cântarea 1, glasul al 6-lea 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat: lui Dumnezeu cântare de biruinţă să-l cântăm. 


Cugetele sufletului meu celui sterp şi neroditor smulge-le, celui ce se sârguieşte a 
lăuda odrasla celei sterpe, a ta, adică sfânta zămislire în pântece de maică. 


Sfinţitul Zaharia în Biserică intrând, a văzut dumnezeiesc înger vestindu-i lui ară- 
tat, aşa: Fiu la bătrâneţe, preote vei avea pe Mergătorul înainte. 


Slavă... 


Mirele Mergător înainte, sfeşnicul Soarelui cel purtător de lumină, în pântece de 
maică începe a străluci. Prin care s-a risipit întunericul patimilor, şi legătura ster- 
piciunii s-a dezlegat. 


Și acum..., al Născătoarei 


Pe Stăpânul, cel ce în pântecele tău se purta, prea curată Născătoare de Dumnezeu, 
din pântecele maicii Sale văzându-L loan, a săltat de bucurie, ca cel ce era cu 
adevărat al Lui, Mergător înainte. 


Catavasie: Deschide-voi gura mea şi se va umplea de Duhul şi cuvânt răspunde- 
voi Împărătesei Maice şi mă voi arăta luminat prăznuind şi voi cânta minunile ei, 
bucurându-mă. 


Vezi: Catavasiile acestea se cântă, când este Doxologie şi Polieleu, până la 21, ale 
lui noiembrie. 

Cântarea a 3-a 


Irmos: Nu este sfânt precum Tu Doamne Dumnezeul meu, care ai înălțat crucea 
credincioşilor Tăi, Bunule şi ne-ai întărit pe noi pe piatra mărturisirii Tale. 


Cea stearpă astăzi rod sfințit zămisleşte, care toată nerodirea sufletelor, cu secure 
înţelegătoare va să o taie, prin dar. 


Marele Zaharia cel ce amuţise înlăuntrul Bisericii, primeşte prin vestire înfricoşată 
glasul Cuvântului, şi măreşte luminat pe Domnul cel mult Indurat. 


Slavă... 

Slăvitul Mergător înainte, care a arătat credincioşilor calea pocăinţei, prin îndem- 
narea îngerului mai presus de nădejde, a odrăslit din pântece de maică cu dumne- 
zeiesc sfat. 

Și acum..., al Născătoarei 

Pe Hristos purtându-Se în pântecele Fecioarei, dacă L-a cunoscut cel din cea 
stearpă, a săltat, mai-nainte vestind bucuria ceea ce era să vină pe pământ, ca pe 
toți să-1 izbăvească de întristare. 

Sedealna, glasul al 6-lea: 

Podobia: Ingereştilor puteri... 

In coapse sterpe, iată se sădeşte marele Mergător înainte al Ziditorului tuturor, care 
cu securea pocăinţei va să taie nerodirea sufletelor. Bucuraţi-vă, inimile cele ce 
erați sterpe mai-nainte. Veseleşte-te toată făptura, şi cu osârdie strigă: Dătătorul 
bunătăților, Doamne mărire Ţie. 

Slavă..., 

Altă Sedealnă, glasul al 4-lea: 

Podobie: Spăimântatu-s-a Iosif, lucru mai presus de fire văzând şi în minte a avut 


ploaia cea de pe lână, la zămislirea ta cea fără de sămânță, de Dumnezeu Năs- 
cătoare, rugul cel nears în foc, toiagul lui Aaron ce a odrăslit şi mărturisind 

logodnicul şi ocrotitorul tău preoților, a grăit: Fecioara naşte şi după naştere ră- 
mâne iarăşi fecioară. 


Sfinţitul Zaharia tămâind în Biserică, Gavriil din Cer a stătut înainte-1, zicând către 
dânsul: La bătrânețile tale, vei să aibi rod bine mărit, şi sterpiciunea cea mai de 
înainte a Elisabetei acum se va dezlega deîndată şi zămislind ea, va naşte pe propo- 
văduitorul şi Mergătorul înaintea lui lisus. Pentru rugăciunile lor Mântuitorul lu- 
mii, mântuieşte sufletele noastre. 


Și acum..., al Născătoarei 


Spăimântatu-s-a losif, cea mai presus de fire văzând. Şi cu mintea a socotit de 
ploaia cea de pe lână, întru zămislirea ta cea fără sămânță Născătoare de Dumne- 
zeu. De rugul cel nears în foc. De toiagul lui Aaron ce a odrăslit. Şi mărturisind 
logodnicul tău şi păzitorul, preoților a strigat: Fecioara a născut şi după naştere 
iarăşi a rămas fecioară. 


Catavasie: Pe ai tăi cântăreţi, Născătoare de Dumnezeu, ceea ce ce eşti izvor viu şi 
îndestulat, care s-au împreunat ceată duhovnicească, întăreşte-i întru dumnezeiască 
mărirea ta, cununilor măririi învrednicindu-i. 


Cântarea a 4-a 


Irmos: Hristos este puterea mea, Dumnezeu şi Domnul, cinstita Biserică, cu 
dumnezeiască cuviinţă cântă strigând, din cuget curat, întru Domnul prăznuind. 


Glasul îngerului, pe tine îngerul cel după adevăr al venirii lui Hristos, cu sfinţenie 
mai-nainte te-a vestit preotului, că din pântece sterp era să odrăsleşti, fericite Mer- 
gătorule înainte. 


Ceea ce mai-nainte erai neroditoare, şi nenăscătoare, acum te veseleşte. Că pe Bo- 
tezătorul lui Hristos şi Mergătorul înainte vei să-l naşti rod prea mărit, Elisabeta, 
vrednic-o de minune. 


Slavă... 
Cu securea rugăciunilor tale Mergătorule înainte, dezrădăcinează spinii patimilor 


mele, şi odraslele gândurilor; şi mintea mea o fă roditoare prin fapte bune, prea 
fericite! 

Și acum..., al Născătoarei 


Pântecele Fecioarei Te-a purtat pe Tine, Cela ce porţi toate, când Botezătorul în 
pântece purtându-se, s-a închinat Ție Hristoase, şi săltând s-a bucurat. 


Catavasie: Sfatul cel neurmat şi dumnezeiesc, al Intrupării Tale celei de sus, celei 
din Fecioară, proorocul Avacum avându-l în minte, a strigat: Slavă puterii Tale, 
Doamne. 

Cântarea a 5-a 

Irmos: Cu dumnezeiască strălucirea Ta, Bunule, sufletele celor ce aleargă la Tine 
cu dragoste, Te rog luminează-le, ca să Te vadă, Cuvinte al lui Dumnezeu, pe Tine 


adevăratul Dumnezeu, pe Cel ce-i chemi din negura greşelilor. 


Mergând proorocul înlăuntrul jertfelnicului, şi slujbele legii Făcătorului săvârşind, 
i s-a arătat Sfântul înger, vestindu-i dumnezeiască zămislirea Mergătorului înainte. 


Cum va fi mie aceasta cu adevărat? Că eu sunt bătrân precum vezi, şi am o soţie 
stearpă, zis-a Zaharia către Arhanghel; graiuri potrivnice firii îmi grăieşti mie. 


Slavă... 


La Sarra lui Avraam te uită şi vezi, cum aceea pe Isaac la bătrâneţe a născut omule, 
şi celor ce ţi s-au grăit întru adevăr crede; către bătrânul a grăit marele înger. 


Și acum..., al Născătoarei 

Binecuvântată între femei eşti tu de Dumnezeu dăruită a strigat Elisabeta către tine, 
când te-a cunoscut că vei să naşti fără de bărbat, ceea ce una singură ai rămas 
nestricată după naştere. 

Catavasie: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu cel peste toate şi ai născut pe 
Fiul cel fără de ani, cel ce dăruieşte pace tuturor celor ce te laudă pe tine. 


Cântarea a 6-a 


Irmos: Marea vieţii văzând-o înălțându-se de viforul ispitelor, la limanul Tău cel 
lin alergând, strig către Tine: scoate din stricăciune viaţa mea, mult Milostive. 

Mă îndoiesc cu gândul, şi nu cred cuvintelor tale; a zis preotul, Arhanghelului. 
Căci poporului mântuire am cerut, iar nu rod din coapsele mele. 


Săditorul firii, Împăratul îngerilor, slujitorul împotrivă a grăit, pe îngerul venirii 
Sale, bine a voit ca să-l naşti tu. Nu fii necredincios cuvintelor mele, o omule! 


Slavă... 


Chipul tău de foc, şi vederea ta înfricoşată, şi minunat este cuvântul tău, Zaharia a 
zis slujitorului. Dar cele ce-mi grăieşti sunt mai presus de fire, şi străine graiuri, şi 
nu le cred. 


Și acum..., al Născătoarei 


Sfeşnicul pe Soarele cel ascuns în norul pântecelui de Maică cunoscându-L, încă 
fiind întru întunecată sălăşluire a pântecelui, i S-a închinat bucurându-se, şi a săltat. 


Catavasie: Inţelepţii lui Dumnezeu, care faceţi acest praznic dumnezeiesc şi cu 
totul cinstit al Maicii lui Dumnezeu, veniţi să batem din palme, slăvind pe Dumne- 
zeu, Cel ce S-a născut dintr-însa. 


Condac glasul |: 
Podobie: Ceata îngerească... 


Se veseleşte luminat marele Zaharia, cu Elisabeta soţia sa cea întrutot mărită, după 
vrednicie zămislind pe loan Mergătorul înainte, pe care Arhanghelul bine l-a vestit 
bucurându-se, şi oamenii după vrednică datorie îl cinstim, ca pe un tăinuitor al 
darului. 


Icos: Sfinţita Evanghelie să o deschidem, care ne-a scris-o Luca sfințitul şi minu- 
natul, şi să vedem zămislirea cea luminată şi cinstită a Mergătorului înainte; că 
zice: Dacă a intrat preotul şi dreptul Zaharia în Sfânta Sfintelor să tămâieze în 
vremea preoţiei sale, i-a stătut lui înainte Gavriil binevestindu-i, şi zicând: Vei să 
aibi Arhiereule, fiu la bătrâneţe, pe proorocul şi înainte Mergătorul, glasul şi pro- 
povăduitorul, şi sfeşnicul cel pururea luminos; pe tăinuitorul darului. 


Sinaxar 


Ar Dr De De Dr de De Dr dr De De de Dr De Dr De de De de dr dr fr A A 


Xp XP XP IP IP 2 2 E 30 E 3 2 2 2 2 E 30 e 30 IE 2 DE DP E E E E XX 


Die De de De Dr dr De De De De De dr Dr de De De dr De dr Dr De de de dr dr 


Xp XP XP IP 3 3 DE 2 E 30 E 3 2 2 2 2 E 30 E IE IE 2 E 2 E E XX 


Întru această lună, în 23 de zile, zămislirea Sfântului Slăvitului prooroc, înainte 
Mergătorului şi Botezătorului loan. 


Stih: De la înger s-a făcut proorocie la bărbat prooroc, 
Că va naşte prooroc, şi mai mult decât prooroc. 

La douăzeci şi trei de zile, pântecele cel sterp a zămislit, 
Pe Mergătorul înainte cel ce pocăinţa a propovăduit. 


Această dumnezeiască zămislire o a bine vestit dumnezeiescul Arhistrateg Gavriil 
către proorocul şi sfinţitul Zaharia, zicându-i: Ascultatu-ţi-s-a rugăciunea ta. Aşa 
că dintru aceasta se cunoştea mai-nainte dumnezeiasca şi fecioreasca naştere a prea 
curatei Născătoare de Dumnezeu, adică pentru minunea, şi a bătrâneților şi a ster- 
piciunii Elisabetei. 


Tot în această zi, pomenirea Sfinţilor mucenici Andrei, loan, Petru şi Antonie, 
ce s-au săvârşit în Africa. 


Stih: Pentru Cuvântul cel ce cu o suliță s-a împuns fiind spânzurat, 

De două sulițe împungându-se Andrei a răbdat. 

Junghiindu-se loan pentru vrajba de rătăcire, 

A junghiat pe vrăjmaşi şi împreună junghie şi pe a înşelăciunii amăgire. 
Antonie şi Petru ca nişte pietre vârtoase, 

Răbdau tăierile membrelor de la cei cu inima pietroasă. 


Domnind la Roma, Vasilie Machedon domnea şi tirănea prea crudul Avrahin aga- 
reanul (turcul) toată Africa. Acesta prădând Siracusele (aceasta este Mitropolia 
Siciliei) luat-a de acolo pe loan împreună cu copiii lui, Petru şi Antonie, care erau 
încă mici şi îndată a poruncit să-i înveţe carte agarenească. Şi după ce au venit în 
vârstă bărbătească, şi întreceau pe mulți cu înţelepciunea şi cu fapte bune, mi- 
rându-se de dânşii vicleanul acela veliar, îi boieri făcând pe Antonie, Ghenicon şi 
pe Petru, Sachelarie. 


Insă aceştia întru ascuns erau creştini, iar în vedere se făţărniceau că sunt saracini. 
Dar nu s-au putut ascunde mult timp. Că aflând Avrahin, şi mâniindu-se i-a pus cu 
picioarele în obezi, şi i-a ucis cu toiege sălbatice clenciuroase. 


Deci fericitul Antonie luând patru sute de toiege pe tălpi, şi sfărâmându-i-le, mul- 
țumea lui Dumnezeu. După aceea l-a pus pe un grătar, legat deasupra unui samar 
cu ştreanguri, de l-a purtat prin mijlocul târgului. 

lar pe Petru dezbrăcându-l, l-a bătut cu toiege pe spinare şi pe pântece, şi l-a băgat 
în temniţă. După aceea mai scoţându-i, iarăşi cu bețe clenciuroase le zdrobea 
braţele şi umerii şi mâinile. După aceea asemenea le-a sfărâmat armurile şi fluie- 
rele şi picioarele, atât cât s-au muiat toate oasele amestecându-se cu carnea şi cu 
sângele, de s-au făcut ca o amestecătură. După aceea strângând cărbuni, şi aducând 
un faur, porunci de le tăie boaşele cu un cleşte de fier ars în foc, şi le puse în gurile 
fericiţilor. 


Aşadar aceştia sfârşindu-se întru acestea, adus-au şi pe tatăl lor loan către dânsul, 
şi ridicându-l cu mâna stângă de grumazi îi băgă sabia lui în gură pe gâtlej, şi aşa el 
şi-a dat duhul peste fiii săi. Deci făcând foc mare, au ars trupurile sfinților toate 
dimpreună. 


Iar fericitului Andrei, foarte bătrân fiind de vârstă, şi multă vreme zăcând la închi- 
soare, uscat fiind de foame şi de sete, şi de goliciune şi de ticăloşie, şi nesu- 
punându-se câinelui aceluia, ce i-a făcut fiara sălbatică ? Încălecat-a pe un cal, 
luând o suliță, şi aflând pe sfânt în preajma lui, l-a lovit în piept, iar sfântul mul- 
țumind a scos glas către Dumnezeu, şi iarăşi din dos trecând pângăritul ucigaș, l-a 
lovit cu altă suliță între spete, şi intrând amândouă sulițele într-însul, căzu sfântul 
Jos şi-i tăiară capul, şi aşa se plini mărturisirea lor. 


Tot în această zi, pomenirea Sfintei muceniţe Raida, fecioara. 


Aceasta s-a născut în Egipt, la locul ce se cheamă Tamma, fiică fund unui preot 
anume Petru, şi a îmbrăcat schima monahicească, fiind ea de doisprezece ani. Deci 
pogorându-se împreună cu alte fecioare la fântână ca să-şi scoată apă şi văzând 
multe fecioare, femei şi mulțime de bărbaţi, preoţi şi diaconi şi călugări, pe care îi 
prinsese ighemonul Luchian, şi-i ducea legaţi într-o corabie, şi aflând ea că sunt 
legaţi pentru Hristos, îmbărbătându-se, intră şi ea între dânşii, rugându-se la 
Comentarisie care era mai mare, ca să fie şi ea cu aceia, iar el o învăţa să-şi aleagă 
ce este mai bine, să nu pătimească munci, nici să moară cu acei legaţi. Deci 
nevrând, stătu înaintea ighemonului, şi batjocori dumnezeii lui şi-l scuipă în obraz 
căci îşi bătea joc de credinţa creştinilor. Deci după multe munci i-a tăiat capul. 


Tot în această zi, pomenirea cuvioaselor femei Xantipi şi Polixeni, surorile. 


Stih: Pe surorile Xantipi şi Polixeni le prăznuiesc, 
Cu care împreună şi cetele cereşti dănţuiesc. 

Acestea au fost din în ţara spaniolilor, pe vremea lui Claudie cezarul. Dintre care 
Xantippi era femeie lui Prob care administra ţara. Deci aceasta fu învățată de 
apostolul Pavel când a fost acolo, şi împreună cu alţii şi bărbatul ei. 


lar Polixeni se răpise de oarecarele om rău şi făcător de rele, ci cu darul lui 
Dumnezeu a scăpat curată şi nestricată, şi s-a botezat de apostolul Andrei. 


Deci crezând mulţi prin mijlocul ei, luă cu sine pe apostolul Onisim, şi se duse în 
Spania patria sa; apoi după acea călătorie mare şi nespusă, fugi trăgând cu dânsa şi 
pe Rebeca cu care se botezase, află pe soru-sa Xantipi. Şi petrecându-şi viaţa 
împreună, şi multe puteri de minuni arătând, către Domnul s-a dus. 


Tot în această zi, Sfântul noul mucenic Nicolae Pantopolitul, care mărturisind în 
Constantinopol, la anul o mie şase sute şaptezeci şi doi prin sabie s-a Sfârşit. 


Tot în această zi, Sfântul noul mucenic loan din Coniţa. 

Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Cântarea a 7-a 

Irmos: Dătător de rouă cuptorul l-a făcut îngerul pentru cuvioşii tineri; iar pe 
caldei arzându-i porunca lui Dumnezeu, pe chinuitorul l-a plecat a striga: Bine eşti 
cuvântat Dumnezeul părinţilor noştri. 

Pentru că n-ai crezut cuvintelor mele, amuţire vei pătimi cu adevărat, şi când vei 
vedea născut pe glasul Cuvântului, atunci vei glăsui, strigând: Bine eşti cuvântat 
Dumnezeul lui Israil. 

Ca un soare cu luna împreunându-se prea luminatul Zaharia cu prea mărita 
Elisabeta, a născut pe sfeşnicul luminii cel purtător de lumină, cel ce luminează 
nouă, celor cumplit ţinuţi întru întunericul patimilor. 

Slavă... 

Fiind încă în pântecele Elisabetei marele Mergător înainte, cu săltările ca cu nişte 
cuvinte s-a închinat Ţie Hristoase, Celui ce erai în pântecele Fecioarei, lisuse 


Dumnezeul părinților noştri. 


Și acum..., al Născătoarei 

Buna, Elisabeta, purtând în pântece ca o stea pe dumnezeiescul Mergător înainte, s- 
a închinat norului celui luminat, Mariei celei ce a purtat pe Soarele Hristos, cel 
întrupat dintr-însa pentru mântuirea noastră. 


Catavasie: N-au slujit făpturii înţelepţii lui Dumnezeu, ci numai Făcătorului şi 
groaza focului bărbăteşte călcând-o, se bucurau, cântând: Prea lăudate Dumnezeul 
părinţilor noştri şi Doamne, bine eşti cuvântat. 


Cântarea a 8-a 
Irmos: Din văpaie cuvioşilor rouă ai izvorât şi jertfa dreptului cu apă o ai ars, că 
toate le faci, Hristoase, numai cu singură voirea Ta. Pe Tine Te prea înălțăm întru 


toți vecil. 


Prietenul mirelui mai-nainte se găteşte, şi glasul Cuvântului alcătuire primeşte, şi 
în pântece sterp acum se zămisleşte, marele ostaş al Impăratului tuturor. 


Lucrătorul inimilor celor sterpe a înflorit; iată se găteşte securea patimilor. Viţelul 
cel cinstit al înfrânării se hrăneşte, marele Mergătorul înainte, popoare bucuraţi-vă! 


Binecuvântăm pe Tatăl, pe Fiul şi pe Sfântul Duh, Domnul. 

Precum legăturile de demult ale celei sterpe, aşa şi împietrirea cugetului meu o 
dezleagă Botezătorule, şi roduri de pocăință mă învredniceşte să odrăslesc, şi să 
Viez în veci. 


Și acum..., al Născătoarei 


Dacă te-a văzut Elisabeta pe tine Fecioară, având în pântece, s-a bucurat înlăuntrul 
ei pruncul şi a săltat, cunoscând pe Stăpânul său. 


Să lăudăm, să binecuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Catavasie: Pe tinerii cei bine credincioşi, în cuptor, naşterea Născătoarei de 
Dumnezeu i-a mântuit, atunci fiind închipuită, iar acum plinită pe toată lumea 
ridică să-Ți cânte Ție: pe Domnul, lucrurile, lăudaţi-L şi-L prea înălţaţi pe Dânsul 
întru toţi vecii. 


Cântarea a 9-a 

Irmos: Pe Dumnezeu a-L vedea nu este cu putinţă oamenilor, spre Carele nu 
cutează a căuta cetele îngereşti. lar prin tine, Preacurată, S-a arătat oamenilor 
Cuvântul Intrupat, pe care slăvindu-L cu oştile cereşti, pe tine te fericim. 


Marele şi dumnezeiescul Mergător înainte, uşa cea stearpă acum deschizându-o, se 
sălăşluieşte în pântece de maică, ca în nişte palate împărăteşti, ca să iasă ca un 
ostaş, gătind tuturor căile Impăratului. 


Proorocule al lui Dumnezeu! Bâtrânule dănţuieşte! Că vei naşte fiu pe loan Mer- 
gătorul înainte, decât care mai mare între oameni nu s-a născut. Saltă Elisabeta! 
Tot pământul aducând laudă lui Dumnezeu Făcătorul tuturor, bucură-te! 


Slavă... 


De noi cei ce cu credinţă te lăudăm pe tine, adu-ţi aminte acum proorocule al 
Domnului şi Mergătorule înainte, şi izbăvindu-ne de patimi sufleteşti, mântuieşte- 
ne pe noi din nevoi, şi la cereasca cărare povăţuindu-ne cu dumnezeiască cuviinţă, 
pururea fericite. 


Și acum..., al Născătoarei 


Fecioară Marie, dacă s-a simţit Elisabeta pe sine slobodă de legăturile sterpiciunii, 
şi având în pântece pe Mergătorul înaintea Celui ce S-a sălăşluit în pântecele tău, 
te-a cunoscut pe tine curată Maică a lui Dumnezeu cu adevărat. 


Catavasie: Tot neamul pământesc să salte, cu Duhul fiind luminat şi să prăz- 
nuiască firea minţilor celor fără de trup, cinstind sfânta prăznuire a Maicii lui 
Dumnezeu şi să cânte: Bucură-te, prea fericită, Născătoare de Dumnezeu, curată, 
pururea Fecioară. 


Luminânda 


Podobie: Cu ucenicii să ne suim în muntele Galileei, prin credință să vedem pe 
Hristos zicând: Că a luat putere a celor de sus şi a celor de jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 


Minunata zămislire a Mergătorului înainte mai-nainte vesteşte pe Impăratul cel ce 
va să se nască din Fecioară, precum acesta din Elisabeta cea neroditoare şi stearpă, 
şi din bătrânul preot marele Zaharia. Pentru ale cărora rugăciuni, şi ale Născătoarei 

de Dumnezeu, şi ale lui loan Botezătorului Tău Doamne, mântuieşte-ne şi ne mi- 
luieşte pe toţi. (de două ori) 


Slavă..., Și acum..., al Născătoarei 


Bucurându-ne, ţie bucură-te! ca cinstitul Arhanghel, cu mulțumire strigăm, cei ce 
ne-am mântuit din blestemul cel din început, prin Cel născut al tău prea curată: 
Bucură-te, scăparea lui Adam, Născătoare de Dumnezeu Fecioară! Bucură-te, cin- 
stită, prin care ne-am mântuit din moarte! Bucură-te, prin care am dobândit Împă- 
răția Cerurilor. 


La Laude 
Stihirile, pe 4 glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Se veseleşte făptura întru zămislirea ta proorocule, şi Mergătorule înainte şi Bote- 
zătorule loane! Că dumnezeiască naşterea ta însemnează nouă naşterea Stăpânului, 
şi pentru aceasta cu un glas noi pământenii, după vrednicie te lăudăm pe tine. 


Prea mărită mărturie aflând zămislirea celei sterpe, o aduce îngerul spre încre- 
dinţare Mariei. Pentru aceasta şi noi sterpiciunea Elisabetei şi pe Zaharia soţul ei, şi 
pe loan să-i lăudăm. 


Făclia cea de Dumnezeu gătită a Luminii celei veşnice, prietenul Mirelui, lucea- 
fărul cel mare al Soarelui măririi, glasul cel viu al Cuvântului lui Dumnezeu, Mer- 
gătorul înainte al venirii Domnului, prin vestire îngerească acum se zămisleşte. 


Prin starea de-a dreapta a îngerului în jertfelnic, mai-nainte a închipuit a fi Mer- 
gătorul înainte, cel ce jertfelnic dumnezeiesc al bunei miresme a lui Hristos s-a 
arătat, care şi stării Domnului lisus de-a dreapta s-a învrednicit, şi cunoştinţa Lui, 
lumii a miresmat. 


Slavă..., Și acum..., glasul al 6-lea 


Elisabeta a zămislit pe Mergătorul înainte al darului, iar Fecioara pe Domnul 
slavei, sărutatu-s-au amândouă maicile, şi pruncul a săltat. Că dinlăuntru sluga 

lăuda pe Stăpânul, şi minunându-se maica Mergătorului înainte, a început a striga: 
De unde mie aceasta, ca Maica Domnului meu să vină la mine, ca să mântuiască pe 
poporul cel deznădăjduit, cel ce are mare milă. 


Doxologia (Slavoslovia) cea mare. După Sfinte Dumnezeule..., Troparul Sfântului. 
Slavă..., Şi acum..., Taina cea din veac ascunsă... Ectenia şi Otpustul. 


Vezi: lar pentru Slavoslovia cea mare să nu te minunezi. Că se poate precum zice 
cela ce a scris tipicul şi octoihul cântându-se şi Domnului să cântăm..., zicându-se, 
să facem şi Slavoslovie mare. 


La Liturghie 


Fericirile din Canonul Mergătorului înainte Cântarea a 3-a, şi a 6-a, pe 8. Pro- 
chimen, glasul al 7-lea: Veseli-se-va dreptul de Domnul... Suih: Auzi Dumne-zeule 
glasul meu... Apostolul către Galateni: Fraţilor Avraam doi feciori a avut... Aliluia, 
Dreptul ca finicul va înflori... Evanghelia de la Luca: În vremea aceea fost-a în 
zilele lui Irod... Chinonicul: Întru pomenire veşnică va fi dreptul... 

Canon de rugăciune la praznicul zămislirii Sfântului prooroc loan 
Botezătorul 


Tropar la praznicul zămislirii Sfântului prooroc loan Botezătorul, glasul al 4-lea: 
Ceea ce mai înainte erai stearpă şi neroditoare, veseleşte-te; că iată ai zămislit pe 
sfeşnicul Soarelui, cel ce va să lumineze toată lumea care pătimea cu nevederea. 
Dănţuieşte Zaharia cu îndrăzneală strigând: Prooroc Celui Preaînalt este cel ce are 
să se nască. 


Cântarea 1 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat: lui Dumnezeu cântare de biruinţă să-l cântăm. 


Stih: Sfinte proorocule Ioan, Înaintemergătorul şi Botezătorul Domnului, roa- 
gă-te lui Dumnezeu pentru noi. 


Smulge cugetele sufletului meu cel sterp şi neroditor, care se sârguieşte a lăuda 
odrasla celei sterpe, adică sfânta ta zămislire în pântece de maică. 


Stih: Sfinte proorocule Ioan, Înaintemergătorul şi Botezătorul Domnului, roa- 
gă-te lui Dumnezeu pentru noi. 

Sfinţitul Zaharia, intrând în Templu, a văzut dumnezeiesc Înger vestindu-i, lămurit 
aşa: fiu la bătrâneţe, preotule, vei avea pe Inaintemergătorul. 


Slavă Tatălui şi Fiului şi Sfântului Duh. 

Marele Inaintemergător, sfeşnicul Soarelui cel purtător de lumină, în pântece de 
maică începe a străluci. Prin care s-a risipit întunericul patimilor şi legătura nero- 
dirii s-a dezlegat. 

Şi acum şi pururea şi în vecii vecilor. Amin (a Născătoarei). 

Pe Stăpânul, cel purtat în pântecele tău, prea curată Născătoare de Dumnezeu, din 
pântecele Maicii Sale văzându-L loan, a săltat de bucurie, cel care era cu adevărat 
Inaintemergătorul Lui. 

Catavasie: Deschide-voi gura mea şi se va umplea de Duhul şi cuvânt răspunde- 
voi Impăratesei Maice şi mă voi arăta luminat prăznuind şi voi cânta minunile ei, 
bucurându-mă. 


Cântarea a 3-a 


Irmos: Nu este sfânt precum Tu Doamne Dumnezeul meu, care ai înălţat crucea 
credincioşilor Tăi, Bunule şi ne-ai întărit pe noi pe piatra mărturisirii Tale. 


Stih: Sfinte proorocule Ioan, Înaintemergătorul şi Botezătorul Domnului, roa- 
gă-te lui Dumnezeu pentru noi. 


Cea stearpă astăzi rod sfințit zămisleşte, care avea să taie prin dar toată nerodirea 
sufletelor, cu secure înţelegătoare. 


Stih: Sfinte proorocule Ioan, Înaintemergătorul şi Botezătorul Domnului, roa- 
gă-te lui Dumnezeu pentru noi. 


Marele Zaharia, cel ce amuţise înăuntrul Templului, primeşte, prin vestire înfri- 
coşătoare, glasul Cuvântului şi măreşte lămurit pe Domnul cel mult Indurat. 


Slavă Tatălui şi Fiului şi Sfântului Duh. 

Slăvitul Inaintemergător, care a arătat credincioşilor calea pocăinţei, prin înde- 
mnarea Îngerului mai presus de nădejde, a odrăslit din pântece de maică cu 
dumnezeiesc Sfat. 


Şi acum şi pururea şi în vecii vecilor. Amin (a Născătoarei). 


Pe Hristos purtat în pântecele Fecioarei, dacă L-a cunoscut cel din cea stearpă, a 
săltat, mai înainte vestind bucuria ceea ce era să vină pe pământ, ca pe toți să-i 
izbăvească de întristare. 


Catavasie: Pe ai tăi cântăreţi, Născătoare de Dumnezeu, ceea ce ce eşti izvor viu şi 
îndestulat, care s-au împreunat ceată duhovnicească, întăreşte-i întru dumnezeiască 
mărirea ta, cununilor măririi învrednicindu-i. 


Cântarea a 4-a 


Irmos: Hristos este puterea mea, Dumnezeu şi Domnul, cinstita Biserică, cu 
dumnezeiască cuviinţă cântă strigând, din cuget curat, întru Domnul prăznuind. 


Stih: Sfinte proorocule Ioan, Înaintemergătorul şi Botezătorul Domnului, roa- 
gă-te lui Dumnezeu pentru noi. 


Glasul Îngerului, pe tine, îngerul cel după adevăr al venirii lui Hristos, cu sfinţenie 
mai înainte te-a vestit preotului: că din pântece sterp aveai să odrăsleşti, fericite 
Inaintemergătorule. 


Stih: Sfinte proorocule Ioan, Înaintemergătorul şi Botezătorul Domnului, roa- 
gă-te lui Dumnezeu pentru noi. 


Ceea ce mai înainte erai neroditoare şi nenăscătoare, acum veseleşte-te, că pe 
Botezătorul lui Hristos şi Inaintemergătorul ai să-l naşti rod prea mărit, Sfântă 
Elisabeta, vrednică de minune. 

Slavă Tatălui şi Fiului şi Sfântului Duh. 

Cu securea rugăciunilor tale, Înaintemergătorule, dezrădăcinează spinii patimilor 
mele şi odraslele gândurilor şi mintea mea fă-o roditoare prin fapte bune, prea 


fericite! 


Şi acum şi pururea şi în vecii vecilor. Amin (a Născătoarei). 

Pântecele Fecioarei Te purta pe Tine, Cel ce porți toate, când Botezătorul în 
pântece fiind purtat, s-a închinat Ție, Hristoase şi săltând, s-a bucurat. 


Catavasie: Sfatul cel neurmat şi dumnezeiesc, al Întrupării Tale celei de sus, celei 
din Fecioară, proorocul Avacum avându-l în minte, a strigat: Slavă puterii Tale, 
Doamne. 


Cântarea a 5-a 
Irmos: Cu dumnezeiască strălucirea Ta, Bunule, sufletele celor ce aleargă la Tine 
cu dragoste, Te rog luminează-le, ca să Te vadă, Cuvinte al lui Dumnezeu, pe Tine 


adevăratul Dumnezeu, pe Cel ce-i chemi din negura greşelilor. 


Stih: Sfinte proorocule Ioan, Înaintemergătorul şi Botezătorul Domnului, roa- 
gă-te lui Dumnezeu pentru noi. 


Mergând proorocul înăuntrul jertfelnicului şi slujbele Legii Făcătorului săvârşind, i 
s-a arătat Sfântul Inger vestindu-i dumnezeiasca zămislire a Inaintemergătorului. 


Stih: Sfinte proorocule Ioan, Înaintemergătorul şi Botezătorul Domnului, roa- 
gă-te lui Dumnezeu pentru noi. 


Cum va fi mie aceasta cu adevărat? Că eu sunt bătrân, precum vezi şi am o soţie 
stearpă? a zis Zaharia către Arhanghel; graiuri potrivnice firii îmi grăieşti mie. 


Slavă Tatălui şi Fiului şi Sfântului Duh. 


La Sara lui Avraam te uită şi vezi, cum aceea pe Isaac la bătrâneţe a născut, omule 
şi celor ce ţi s-au grăit în adevăr crede; a grăit către bătrânul Marele Inger. 


Şi acum şi pururea şi în vecii vecilor. Amin (a Născătoarei). 


Binecuvântată între femei eşti tu, de Dumnezeu dăruită, a strigat Elisabeta către 
tine, când a cunoscut că aveai să naşti fără de bărbat, Ceea ce una singură ai rămas 
nestricată după naştere. 


Catavasie: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu cel peste toate şi ai născut pe 
Fiul cel fără de ani, cel ce dăruieşte pace tuturor celor ce te laudă pe tine. 

Cântarea a 6-a 


Irmos: Marea vieţii văzând-o înălțându-se de viforul ispitelor, la limanul Tău cel 
lin alergând, strig către Tine: scoate din stricăciune viaţa mea, mult Milostive. 


Stih: Sfinte proorocule Ioan, Înaintemergătorul şi Botezătorul Domnului, roa- 
gă-te lui Dumnezeu pentru noi. 


Mă îndoiesc cu gândul şi nu cred cuvintelor tale, a zis preotul Arhanghelului. Căci 
poporului mântuire am cerut, iar nu rod din coapsele mele. 


Stih: Sfinte proorocule Ioan, Înaintemergătorul şi Botezătorul Domnului, roa- 
gă-te lui Dumnezeu pentru noi. 


Ziditorul firii, Împăratul Îngerilor, a grăit slujitorul Aceluia, a binevoit ca să nașşti 
tu, pe Ingerul venirii Sale. Nu fi necredincios cuvintelor mele, o, omule! 


Slavă Tatălui şi Fiului şi Sfântului Duh. 

Chipul tău este de foc şi vederea ta înfricoşătoare şi minunat este cuvântul tău a zis 
Zaharia slujitorului. Dar cele ce-mi grăieşti sunt mai presus de fire şi străine graiuri 
şi nu le cred. 


Şi acum şi pururea şi în vecii vecilor. Amin (a Născătoarei). 


Sfeşnicul cunoscând pe Soarele cel Ascuns în norul pântecelui de Maică, încă fiind 
în întunecata sălăşluire a pântecelui, 1 s-a închinat bucurându-se şi a săltat. 


Catavasie: Inţelepţii lui Dumnezeu, care faceţi acest praznic dumnezeiesc şi cu 
totul cinstit al Maicii lui Dumnezeu, veniţi să batem din palme, slăvind pe Dumne- 
zeu, Cel ce S-a născut dintr-însa. 


Condac, glasul 1: 

Podobie: Ceata îngerească... 

Se veseleşte luminat marele Zaharia, cu Sfânta Elisabeta soția sa cea întru tot 
mărită, după vrednicie zămislind pe Sfântul loan Inaintemergătorul, pe care Arhan- 


ghelul l-a binevestit bucurându-se. lar noi oamenii după vrednică datorie îl cinstim, 
ca pe un tăinuitor al darului. 

Cântarea a 7-a 


Irmos: Dătător de rouă cuptorul l-a făcut îngerul pentru cuvioşii tineri; iar pe 
caldei arzându-i porunca lui Dumnezeu, pe chinuitorul l-a plecat a striga: Bine eşti 
cuvântat Dumnezeul părinţilor noştri. 


Stih: Sfinte proorocule Ioan, Înaintemergătorul şi Botezătorul Domnului, roa- 
gă-te lui Dumnezeu pentru noi. 


Pentru că n-ai crezut cuvintelor mele, amuţire vei pătimi cu adevărat şi când vei 
vedea născut pe glasul Cuvântului, atunci vei glăsui strigând: Binecuvântat eşti, 
Dumnezeul lui Israel. 


Stih: Sfinte proorocule Ioan, Înaintemergătorul şi Botezătorul Domnului, roa- 
gă-te lui Dumnezeu pentru noi. 


Ca un soare cu luna, fiind împreună, prea luminatul Zaharia cu prea mărita 
Elisabeta a născut pe sfeşnicul Luminii cel purtător de lumină, care luminează 
nouă, celor cumplit ţinuţi în întunericul patimilor. 


Slavă Tatălui şi Fiului şi Sfântului Duh. 

Fiind încă în pântecele Elisabetei marele Înaintemergător, cu săltările ca şi cu nişte 
cuvinte s-a închinat Ție Hristoase, Cel ce erai în pântecele Fecioarei, Iisuse 
Dumnezeul părinţilor noştri. 

Şi acum şi pururea şi în vecii vecilor. Amin (a Născătoarei). 

Luna, Sfânta Elisabeta, purtând în pântece ca o stea pe dumnezeiescul Înainte- 
mergător, s-a închinat Norului celui luminat, Mariei, celei ce purta pe Soarele 
Hristos, cel Intrupat dintr-însa pentru mântuirea noastră. 

Catavasie: N-au slujit făpturii înţelepții lui Dumnezeu, ci numai Făcătorului şi 
groaza focului bărbăteşte călcând-o, se bucurau, cântând: Prea lăudate Dumnezeul 


părinţilor noştri şi Doamne, bine eşti cuvântat. 


Cântarea a 8-a 

Irmos: Din văpaie cuvioşilor rouă ai izvorât şi jertfa dreptului cu apă o ai ars, că 
toate le faci, Hristoase, numai cu singură voirea Ta. Pe Tine Te prea înălțăm întru 
toţi vecii. 


Stih: Sfinte proorocule Ioan, Înaintemergătorul şi Botezătorul Domnului, roa- 
gă-te lui Dumnezeu pentru noi. 


Prietenul Mirelui mai înainte se găteşte şi glasul Cuvântului alcătuire primeşte şi 
în pântece sterp acum se zămisleşte marele ostaş al Impăratului tuturor. 


Stih: Sfinte proorocule Ioan, Înaintemergătorul şi Botezătorul Domnului, roa- 
gă-te lui Dumnezeu pentru noi. 


Lucrătorul inimilor celor sterpe a înflorit; iată se găteşte securea patimilor. Viţelul 
cel cinstit al înfrânării se hrăneşte, marele Inaintemergător. Popoare, bucuraţi-vă! 


Binecuvântăm pe Tatăl, pe Fiul şi pe Sfântul Duh, Domnul. 


Precum legăturile de demult ale celei sterpe, aşa şi împietrirea cugetului meu o 
dezleagă, Botezătorule şi roade de pocăință mă învredniceşte să odrăslesc şi să 
viez în veci. 


Şi acum şi pururea şi în vecii vecilor. Amin (a Născătoarei). 


Dacă te-a văzut Sfânta Elisabeta pe tine, Fecioară, având în pântece, s-a bucurat 
înlăuntrul ei pruncul şi a săltat, cunoscând pe Stăpânul său. 


Să lăudăm, să binecuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Catavasie: Pe tinerii cei binecredincioşi, în cuptor, naşterea Născătoarei de 
Dumnezeu i-a mântuit, atunci fiind închipuită, iar acum plinită pe toată lumea 
ridică să-Ți cânte Ție: pe Domnul, lucrurile, lăudaţi-L şi-L prea înălțaţi pe Dânsul 
întru toţi vecii. 


Cântarea a 9-a 
Irmos: Pe Dumnezeu a-L vedea nu este cu putinţă oamenilor, spre Carele nu 


cutează a căuta cetele îngereşti. lar prin tine, Preacurată, S-a arătat oamenilor 
Cuvântul Intrupat, pe care slăvindu-L cu oştile cereşti, pe tine te fericim. 

Stih: Sfinte proorocule Ioan, Înaintemergătorul şi Botezătorul Domnului, roa- 
gă-te lui Dumnezeu pentru noi. 


Marele şi dumnezeiescul Inaintemergător, uşa cea stearpă acum deschizând-o, se 
sălăşluieşte în pântece de maică, ca în nişte palate împărăteşti, ca să iasă ca un 
ostaş, gătind tuturor căile Impăratului. 


Stih: Sfinte proorocule Ioan, Înaintemergătorul şi Botezătorul Domnului, roa- 
gă-te lui Dumnezeu pentru noi. 


Proorocule al lui Dumnezeu, bătrânule, dănţuieşte! Că vei naşte fiu pe loan 
Inaintemergătorul, decât care mai mare între oameni nu s-a născut. Saltă, Sfântă 
Elisabeta! Tot pământul, aducând laudă lui Dumnezeu, Făcătorul tuturor, Bucură- 
te! 


Slavă Tatălui şi Fiului şi Sfântului Duh. 


De noi cei ce cu credinţă te lăudăm pe tine, adu-ţi aminte acum proorocule al 
Domnului şi Înaintemergătorule şi izbăvindu-ne de patimi sufleteşti, mântuieşte- 
ne pe noi din nevoi şi la cereasca cărare povăţuieşte-ne cu dumnezeiască cu- 
viinţă, pururea fericite. 


Şi acum şi pururea şi în vecii vecilor. Amin (a Născătoarei). 


Fecioară Marie, dacă s-a simţit Elisabeta pe sine slobodă de legăturile nerodirii şi 
având în pântece pe Inaintemergătorul Celui ce s-a sălăşluit în pântecele tău, te-a 
cunsocut pe tine curată, Maică a lui Dumnezeu cu adevărat. 


Catavasie: Tot neamul pământesc să salte, cu Duhul fiind luminat şi să 
prăznuiască firea minţilor celor fără de trup, cinstind sfânta prăznuire a Maicii lui 
Dumnezeu şi să cânte: Bucură-te, prea fericită, Născătoare de Dumnezeu, curată, 
pururea Fecioară. 


Sedelna, glasul al 6-lea. Podobie: Îngereştilor Puteri... 


În coapse sterpe, iată se sădeşte marele Înaintemergător al Ziditorului tuturor, care 
cu securea pocăinţei avea să taie nerodirea sufletelor. Bucuraţi-vă, inimile cele ce 
erați sterpe mai înainte. Veseleşte-te, toată făptura şi cu osârdie strigă: Dătătorule 
al bunătăţilor Doamne, Slavă Ţie. 


Ar Dr De De Dr de De dr De De De De dr De Dr De de De e de dr fr A A 


Xp XP XP XP IP 2 2 E 30 E 3 2 2 2 2 E 30 E 30 IE 2 E DP E E IP E XX 


Die De de De Ar de De De De De De dr Dr De De De dr De Dr Dr De de de dr drd 


XP XP XP 3 3 E 2 E 30 E 3 2 2 2 2 E 30 E IE IE 2 E XX 


Sedelna, glasul al 4-lea. Podobie: Spăimântatu-s-a Iosif, lucru mai presus de fire 
văzând şi în minte a avut ploaia cea de pe lână, la zămislirea ta cea fără de 
sămânță, de Dumnezeu Născătoare, rugul cel nears în foc, toiagul lui Aaron ce a 
odrăslit şi mărturisind logodnicul şi ocrotitorul tău preoților, a grăit; Fecioara naşte, 
şi după naştere rămâne iarăşi fecioară. 


Sfinţitul Zaharia tămâind în Templu, Arhanghelul Gavriil din cer a stat înainte-i, 
zicând către dânsul: la bătrâneţele tale, vei avea rod bine mărit şi nerodirea cea de 
mai înainte a Elisabetei acum se va dezlega. Şi zămislind ea, va naşte pe pro- 
povăduitorul şi Mergătorul înainte al lui lisus. Pentru rugăciunile lor, Mântuitorul 
lumii, mântuieşte sufletele noastre. 


Sedelna Preasfintei Născătoare de Dumnezeu, glasul al 4-lea. Podobie: Spăi- 
mântatu-s-a Iosif, lucru mai presus de fire văzând şi în minte a avut ploaia cea de 
pe lână, la zămislirea ta cea fără de sămânță, de Dumnezeu Născătoare, rugul cel 
nears în foc, toiagul lui Aaron ce a odrăslit şi mărturisind logodnicul şi ocrotitorul 
tău preoţilor, a grăit; Fecioara naşte şi după naştere rămâne iarăşi fecioară. 

Acatistul Sfântului loan Botezătorul 


ACATISTUL 
Sfântului 
IOAN BOTEZĂTORUL 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Troparul, glasul al 4-lea: Proorocule şi Înaintemergătorule al venirii lui Hristos, 
după vrednicie a te lăuda pe tine nu ne pricepem noi cei ce cu dragoste te cinstim; 
că nerodirea celei ce te-a născut şi amuţirea părintelui tău s-a dezlegat la mărita şi 
cinstită nașterea ta, și întruparea Fiului lui Dumnezeu lumii se propovăduiește. 


o e 


Condac 1 

Prin tine izbăvindu-ne de tot necazul, după datorita mulţumire, pe tine apărătorul şi 
fierbinte sprijinitorul nostru te rugăm, cel ce ai îndrăznire către Domnul, din toate 
nevoile ne slobozeşte pe noi ca să-ţi cântăm: Bucură-te, Sfinte Ioane, prea cinstite 
Înaintemergătorule! 


Icos 1 

Înger înaintestătător, al cetelor drepţilor, tu ești Ioane proorocule, că strălucind cu 
dumnezeiasca lumină, luminezi pe toţi cei ce laudă dumnezeiască pomenirea ta, și 
cu fierbinţeală şi dragoste te măresc şi zic către tine aşa: 

Bucură-te, stea de lumină purtătoare lumii; 

Bucură-te, făclie strălucitoare a toată făptura; 

Bucură-te, cădere de pierire demonilor; 

Bucură-te, ridicarea pământenilor celor căzuți; 

Bucură-te, lumină necuprinsă de ochii omeneşti; 

Bucură-te, adânc mare văzut de gândurile credincioşilor; 

Bucură-te, că tu ești povățuitorul mântuirii; 

Bucură-te, că luminezi inimile credincioşilor; 

Bucură-te, dătătorule de bucurie al creştinilor; 

Bucură-te, pierzătorul blestemului pământenilor; 

Bucură-te, prin care se luminează făptura; 

Bucură-te, prin care se goneşte necazul; 

Bucură-te, Sfinte Ioane, prea cinstite Înaintemergătorule! 


Condac 2 

Văzând toţi prea luminată vedenia ta, proorocule, şi noi zicem că prea măritul tău 
chip cu nepricepută înstrăinare nouă se arată, căci, atingându-te cu mâna de creş- 
tetul Stăpânului, ai grăit aşa: Aliluia! 


Icos 2 

Înţelegere din buze întinate, cum este cu putinţă a lăuda, numele tău, dumne- 
zeiescule Ioane proorocule şi cel mai întâi tuturor cetelor drepţilor? Ci rugăciune 
cu cântare aducem ţie așa: 

Bucură-te, luminătorul vedeniei celei neobişnuite; 

Bucură-te, plinirea a multă lumină; 

Bucură-te, laudă dumnezeiască a sfinților lui Hristos; 

Bucură-te, cer cinstit al drepţilor lui Dumnezeu; 

Bucură-te, cunoştinţa fără de număr ce o dăruieşti cântăreților tăi; 

Bucură-te, sănătate prea minunată îimpărțită credincioşilor; 

Bucură-te, minune mult mărită de îngeri; 

Bucură-te, cel ce eşti rană demonilor de mult plâns; 

Bucură-te, lumină mai strălucită decât soarele; 

Bucură-te, zarea focului celui dumnezeiesc; 

Bucură-te, luminarea şi dulceaţa credincioşilor; 

Bucură-te, povaţa şi lumina orbilor; 

Bucură-te, Sfinte Ioane, prea cinstite Înaintemergătorule! 


Condac 3 

Putere din cer, loane proorocule, dăruieşte nouă celor ce lăudăm înfricoşătoarea şi 
uimitoarea ta minune cea purtătoare de lumină şi ca aurul strălucitoare şi prea 
mărită, că luminezi inimile credincioşilor, celor ce cu credință cântă lui Dumnezeu: 
Aliluia! 


Icos 3 

Toată lumea te are pe tine mare apărător şi bun ajutor întru nevoi; pentru aceea ca 
pe un apărător al credincioşilor, şi grabnic izbăvitor, te cinstim pe tine, şi întru 
pomenirea ta daruri ca acestea aducem ţie: 

Bucură-te, făcătorule de multe minuni; 

Bucură-te, înțelepte dătător de poruncă nouă; 

Bucură-te, fierbinte risipitor de vrăjmaşi; 

Bucură-te, mângâietor al firilor celor necăjite; 

Bucură-te, că te rogi pentru noi către Domnul; 

Bucură-te, că tu pe tiranul îl goneşti de la noi; 

Bucură-te, că luminezi inimile credincioşilor; 

Bucură-te, că îndepărtezi gândurile cele pline de răutate; 
Bucură-te, fierbinte folositor al bolnavilor; 

Bucură-te, mărgăritarul cel luminat al lui Hristos; 
Bucură-te, prin care se luminează lumea; 

Bucură-te, prin care s-a gonit vicleşugul; 

Bucură-te, Sfinte Ioane, prea cinstite Înaintemergătorule! 


Condac 4 

Din toate necazurile slobozeşti pe toţi, care cu dragoste şi bucurie săvârşesc 
pomenirea ta cea purtătoare de lumină, Sfinte loane proorocule şi botezătorule; 
căci, ca o făclie purtătoare de strălucire, luminezi pe cei ce laudă pe Dumnezeu cu 
cântarea: Aliluia! 


Icos 4 

Soare purtător de lumină, sfeşnic cu strălucire de aur, sfinţeşte, curățeşte pe cei ce 
prăznuiesc pomenirea ta cea dumnezeiască, că se înfricoşează toți, grăind ţie așa: 
Bucură-te, sfeșnicul luminii celei neapuse; 

Bucură-te, scaun de nematerialnic foc; 

Bucură-te, mângâierea sufletească a pământenilor celor necăjiţi; 

Bucură-te, sănătate trupească a oamenilor celor bolnavi; 

Bucură-te, stâlpul de bucurie cel în chip de foc al drepţilor; 

Bucură-te, cetate de Dumnezeu sădită, şi frumuseţea oamenilor; 

Bucură-te, cârmaci prea luminat celor ce înoată; 

Bucură-te, hrănitor prea mărit al celor flămânzi; 

Bucură-te, stea mai luminată decât soarele; 

Bucură-te, sfeşnic strălucitor cu raze de aur; 

Bucură-te, dătătorule de daruri înțelepților; 

Bucură-te, ajutătorul celor lipsiţi; 

Bucură-te, Sfinte Ioane, prea cinstite Înaintemergătorule! 


Condac 5 

Proorocule, vrând să mântuiască Domnul pe pământeni din înşelăciune, ai ieșit din 
pustie ca un Înaintemergător al Domnului şi ai înmulţit pe pământ darul din destul, 
sfinte, şi toate le-ai luminat cu dumnezeiască cunoştinţă; pentru aceea cântăm lui 
Dumnezeu așa: Aliluia! 

Icos 5 

Văzut-au fui oamenilor, proorocule, cinstită mâna ta, când s-a atins să boteze pe 
Domnul şi s-au înfricoşat, şi cântare dumnezeiască cu bună alcătuire s-au nevoit a 
cânta ție aşa: 

Bucură-te, slujitorul cel prea luminat al lui Hristos; 

Bucură-te, înțelepciunea tuturor neamurilor; 

Bucură-te, doctore luminat al bolnavilor; 

Bucură-te, gonitorul cel înfricoșător al demonilor; 

Bucură-te, frumuseţea cea prea luminată a Bisericii lui Hristos; 

Bucură-te, loc prea cinstit cu bun miros al lui Dumnezeu; 

Bucură-te, minunea minunilor cu multă mărire; 

Bucură-te, dare cinstită cu multă dăruire; 

Bucură-te, vas duhovnicesc prea luminat; 

Bucură-te, comoara darului cea prea cinstită; 

Bucură-te, luminătorule al măriților mucenici; 

Bucură-te, podoaba cea cinstită a preoților; 

Bucură-te, Sfinte Ioane, prea cinstite Înaintemergătorule! 


Condac 6 

Capul tău cel dumnezeiesc tăindu-ți-se, loane proorocule, Irodiada purtându-l se 
minuna, că n-a cunoscut de ce se mustra; şi acum ca un înger petreci şi cu oamenii 
vorbeşti, iar ucenicii, văzând tăierea ta, tânguindu-se, au cântat lui Dumnezeu: 
Aliluia! 


Icos 6 

Proorocule, când ai zis: nu sunt vrednic a dezlega curelele de la picioarele Celui ce 
vine după mine, s-au înfricoşat toți auzind acestea, până când au văzut pe Acela 
botezat, şi cântând au grăit către tine unele ca acestea: 

Bucură-te, mărgăritar de mult preţ; 

Bucură-te, gura cântărilor celor cinstite; 

Bucură-te, lauda cea dulce a proorocilor; 

Bucură-te, arma cea nebiruită a credincioşilor; 

Bucură-te, graiul cel frumos al pustnicilor; 

Bucură-te, mirul cel cu bun miros al cucernicilor preoți; 

Bucură-te, turnul cel nebiruit al credincioşilor; 

Bucură-te, făclia cea prea luminată a Bisericii; 

Bucură-te, hrănitorul săracilor și al străinilor; 

Bucură-te, vindecătorul orbilor şi al şchiopilor; 

Bucură-te, piatră scumpă de mult preţ; 

Bucură-te, făclie mult-luminoasă; 

Bucură-te, Sfinte Ioane, prea cinstite Înaintemergătorule! 


Condac 7 

Mare acoperitor şi folositor, ca pe un turn de tărie, te-a aflat pe tine Ioane lumea, 
cel ce eşti mai cinstit decât toți pământenii, şi decât toți drepții şi prea cuvioșii Și 
arhiereii, că se spăimântează toți cunoscându-ţi viaţa cea nematerialnică şi de aceea 
cântă lui Dumnezeu: Aliluia! 


Icos 7 

Arătat-a făptură nouă Stăpânul tuturor, prin tine, loane, căci, fiind atins creștetul 
Stăpânului de mâna ta care tremură, ne-a sfințit pe noi, şi a luminat pe cei ce 
grăiesc către tine unele ca acestea: 

Bucură-te, dătătorul bucuriei celei dumnezeieşti; 

Bucură-te, pierzătorul blestemului înșelăciunii celei diavoleşti; 

Bucură-te, luminarea şi lauda sfintelor; 

Bucură-te, desfătarea şi bucuria drepteredincioşilor; 

Bucură-te, trandafir cu frumoase vopsele ale mirosului celui de taină; 

Bucură-te, crin cu bun miros; 

Bucură-te, vedenie înfricoșătoare; 

Bucură-te, că umpli de bună mireasmă sufletele; 

Bucură-te, păzitorul cel nebiruit al pământenilor; 

Bucură-te, scara cea cu bună-suire a credincioşilor; 

Bucură-te, prin care se înnoiesc cele de jos; 

Bucură-te, prin care se închină cele de sus; 

Bucură-te, Sfinte Ioane, prea cinstite Înaintemergătorule! 


Condac 8 

Vedenie străină dacă a văzut Zaharia pentru tine, fiul lui, loane proorocule, s-a 
spăimântat când a văzut pe Gavriil, de a cărui frică a rămas mut până când te-ai 
născut, și îndată a cântat lui Dumnezeu: Aliluia! 


Icos 8 

Cu totul ești tu celor din nevoi strajă tare, şi ocârmuitorilor slavă şi stăpânie, că 
prin tine, loane, credincioşii biruiesc toate seminţiile vrăjmașilor şi, lăudându-te, te 
măresc cu tocmită cântare aşa: 

Bucură-te, izbăvirea şi curățirea păcatelor; 

Bucură-te, vas cinstit al Domnului; 

Bucură-te, cântare înfrumuseţată a Stăpânului; 

Bucură-te, cetate de Dumnezeu sădită și rai de hrană; 

Bucură-te, loc de Dumnezeu umblat şi lumina vieții; 

Bucură-te, că ai înflorit rodul curăţiei; 

Bucură-te, că izvorăşti raiul înțelepciunii; 

Bucură-te, săditorul livezii celor fără de materie; 

Bucură-te, lucrătorul odraslei celei nestricăcioase; 
Bucură-te, prin care ne-am luminat toţi; 

Bucură-te, prin care s-au mântuit credincioşii; 

Bucură-te, că izvorăşti luminarea dreptei credinţe; 
Bucură-te, Sfinte Ioane, prea cinstite Înaintemergătorule! 


Condac 9 

Înfricoşatu-s-a Elisabeta, dacă a văzut pe Maica lui lisus, venind către dânsa la 
închinare, și pruncul în pântecele ei cu bucurie a grăit: Cel ce luminezi toate, lumi- 
nează-ne şi pe noi care cântăm lui Dumnezeu: Aliluia! 


Icos 9 

Dacă au intrat în urechile lui Zaharia graiurile Elisabetei înțelegând dezlegarea 
celor nevăzute ce vor să fie, toţi s-au minunat şi au grăit așa: 
Bucură-te, tăinuitorule al celor negrăite; 

Bucură-te, dezlegătorule al stricăciunii celui întâi-zidit; 
Bucură-te, dătătorul cunoștinței de cele ce vor să fie; 
Bucură-te, surpătorul mândriei celor potrivnici; 

Bucură-te, reazem şi tărie dreptmăritorilor ocârmuitori; 
Bucură-te, tărie şi folositor credincioşilor domni; 
Bucură-te, că luminezi ochii inimilor; 

Bucură-te, că întuneci gândurile cele rele; 

Bucură-te, cântare frumoasă şi cu bun miros; 

Bucură-te, suflet cinstit al sufletelor celor bune; 

Bucură-te, doctorul sufletelor şi al trupurilor; 

Bucură-te, arătătorul minunilor celor multe; 

Bucură-te, Sfinte Ioane, prea cinstite Înaintemergătorule! 


Condac 10 

Sfinte, izbăveşte de toate nevoile pe toţi cei ce aleargă către tine, la dumnezeiască 
pomenirea ta cea purtătoare de lumină şi cu raze strălucitoare; că ai îndrăznire către 
Dumnezeu, şi poţi să izbăveşti din nevoi pe cei ce cu dragoste Îi cântă Lui: Aliluia! 


Icos 10 

Zid eşti oamenilor, Sfinte Ioane, şi turn nebiruit întru războaie, că, prin folosirea ta 
cea nebiruită, se biruiesc taberele vrăjmașilor;, iar noi, fund mântuiţi grăim către 
tine unele ca acestea: 

Bucură-te, folositorul cel tare al pământenilor; 

Bucură-te, alungătorul cel tare al duşmanilor; 

Bucură-te, cel ce biruiești tabere în zile de război; 
Bucură-te, cel ce dăruieşti sfaturi de taină; 

Bucură-te, crin iubitor de mir al mirosului celui de taină; 
Bucură-te, trandafirul cel neveştejit al mirosului celui dumnezeiesc; 
Bucură-te, că izvorăști râul vindecării; 

Bucură-te, că din tine curg pâraie minunate; 

Bucură-te, steaua care luminezi lumea; 

Bucură-te, lumina care luminezi cele întunecate; 

Bucură-te, umblarea și tăria șchiopilor; 

Bucură-te, povaţa şi lumina orbilor; 

Bucură-te, Sfinte Ioane, prea cinstite Înaintemergătorule! 


Condac 11 


Proorocule sfinte Botezătorule, pentru mulțimea minunilor tale celor vrednice de 
laudă, de ţi-am aduce cântări şi glasuri care să minuneze tot neamul omenesc, 
nimic nu săvârşim cu vrednicie, față de darurile tale, pe care le dăruiești nouă celor 


ce cântăm lui Dumnezeu: Aliluia! 


Icos 1] 


Purtătorule de lumină şi dumnezeiescule Ioane proorocule, cu înfricoşătoarele și 
luminatele tale minuni luminează și străluceşte inima noastră a celor ce cu dragoste 


aducem ţie rugăciuni şi graiuri ca acestea: 

Bucură-te, folositorul săracilor și al văduvelor; 

Bucură-te, vindecătorule al multor neputincioşi și bolnavi; 
Bucură-te, lauda cea dulce a celor necăjiţi; 

Bucură-te, mângâierea frumoasă a celor osteniţi; 


Bucură-te, întărirea cea prea mărită și minunată a credincioşilor; 


Bucură-te, proorocia şi îngrădirea de apărare a Bisericilor; 
Bucură-te, că celor ce înoată tu le ești povăţuitor; 
Bucură-te, că te-ai arătat doctor celor bolnavi; 

Bucură-te, locul hranei celei fără de moarte; 

Bucură-te, pacea vieţii celei nestricăcioase; 

Bucură-te, țarină a pomilor celor înfloriţi; 

Bucură-te, rădăcina din odrasla pururea vie; 

Bucură-te, Sfinte Ioane, prea cinstite Înaintemergătorule! 


Condac 12 


Ar Dr De De Dr de De Dr De De De e Dr De Dr De de De de de dr fr A A 


Xp XP XP XP IP ID e e 30 E 3 2 2 E E 30 E 30 IE De DE DP E IE IE E E XX 


Die De de De Dr De e De De De De Ar Dr de De De dr De Dr Dr de de de dr drd 


Xp PP XP 3 IE DE 2 E 30 E 3 2 2 2 2 e 30 E IE IE 2 E E XX 


Sfinte botezătorule, dă dar dumnezeiesc din cer cântăreților tăi, că luminezi ca o 
făclie prea luminată pe cei credincioşi și arzi pe cei ce nu cântă cinstitei tale bise- 
rici şi lui Dumnezeu: Aliluia! 


Icos 12 

Se luminează credincioşii de a ta vedere, lăudându-te cu cântări prea mărite, căci 
ca un rai frumos dumnezeiesc şi stăpânesc, botezătorule sfinte, înmiresmezi sfin- 
țind pe cei ce te laudă pe tine cu fierbinţeală şi-ţi cântă așa: 

Bucură-te, mărgăritarul cel frumos şi de mult preţ; 

Bucură-te, izvorul cel prea frumos şi prea bogat; 

Bucură-te, vasul cel iubitor de mir îngerilor şi oamenilor; 

Bucură-te, numele cel scump al proorocilor şi al apostolilor; 

Bucură-te, sabie înfricoşătoare asupra ereticilor; 

Bucură-te, pecetea celor două Testamente; 

Bucură-te, că izbăveşti din nevoi pe cei robiţi; 

Bucură-te, că biruieşti pe cei potrivnici credincioșilor; 

Bucură-te, floarea cea prea frumoasă a dreptei credințe; 

Bucură-te, mirul celor cu bun dar; 

Bucură-te, Sfinte Ioane, prea cinstite Înaintemergătorule! 


Condac 13 (de trei ori) 

Sfinte loane proorocule, dulceaţa lumii, frumuseţea cerului cea împătrit luminată, 
primind această rugăciune de acum, izbăveşte pe toţi din toate nevoile, şi-i scoate 
din chinul cel ce va să fie pe cei ce te laudă cu credinţă, cântând lui Dumnezeu: 
Aliluia! 


Apoi se zice iarăşi: 


Icos 1 

Înger înaintestătător, al cetelor drepţilor, tu eşti Ioane proorocule, că strălucind cu 
dumnezeiasca lumină, luminezi pe toţi cei ce laudă dumnezeiască pomenirea ta, și 
cu fierbințeală şi dragoste te măresc şi zic către tine aşa: 

Bucură-te, stea de lumină purtătoare lumii; 

Bucură-te, făclie strălucitoare a toată făptura; 

Bucură-te, cădere de pierire demonilor; 

Bucură-te, ridicarea pământenilor celor căzuți; 

Bucură-te, lumină necuprinsă de ochii omenești; 

Bucură-te, adânc mare văzut de gândurile credincioşilor; 

Bucură-te, că tu ești povățuitorul mântuirii; 

Bucură-te, că luminezi inimile credincioşilor; 

Bucură-te, dătătorule de bucurie al creştinilor; 

Bucură-te, pierzătorul blestemului pământenilor; 

Bucură-te, prin care se luminează făptura; 

Bucură-te, prin care se goneşte necazul; 

Bucură-te, Sfinte Ioane, prea cinstite Înaintemergătorule! 


Condac 1 

Prin tine izbăvindu-ne de tot necazul, după datorita mulţumire, pe tine apărătorul şi 
fierbinte sprijinitorul nostru te rugăm, cel ce ai îndrăznire către Domnul, din toate 
nevoile ne slobozeşte pe noi ca să-ți cântăm: Bucură-te, Sfinte Ioane, prea cinstite 
Înaintemergătorule! 

Paraclisul Sfinţilor şi drepţilor Zaharia şi Elisabeta, părinţii Sfântului 
prooroc loan Botezătorul 


OI ARO e 
Dac tn / 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm la Impăratul nostru Dumnezeu. 

Veniţi să ne închinăm, şi să cădem la Hristos Impăratul nostru Dumnezeu. 

Veniţi să ne închinăm, şi să cădem la însuşi Hristos Impăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt, 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparul: Din tine a răsărit sfeşnicul Luminii, ca dintr-o rază proorocească, şi 
rădăcină a Înaintemergătorului fiind, ai primit tăiere mucenicească; cu ce numiri te 
vom numi pe tine, că tainele prooroceşti ai vestit, şi pe calea muceniciei ai alergat, 
sfințindu-o cu sângele din tine izvorât. Ca cel ce te odihneşti în corturile drepţilor 
nu ne lipsi de mijlocirea ta, ci înaintea Împăratului tuturor stând, roagă-te să ne 
izbăvim din căderea rea! 


Slavă Tatălui şi Fiului şi Sfântului Duh! Şi acum şi pururea şi în vecii vecilor. 
Amin! asemenea 


Nu vom tăcea, de Dumnezeu Născătoare, a spune pururea puterea ta noi, ne- 
vrednicii, că de nu ai fi stat tu înainte rugându-te, cine ne-ar fi scăpat pe noi de 
atâtea primejdii, sau cine ne-ar fi păzit pe noi până acum slobozi ? Noi de la tine, 
Stăpână, nu ne vom depărta, că tu mântuieşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Și după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul Sfinţilor Zaharia şi Elisabeta 
Cântarea 1 
Irmos: Pe Faraon, cel ce se purta în car, l-a cufundat toiagul lui „Moise, cel ce a 
făcut minuni oarecând, în chipul Crucii lovind şi despărţind marea şi pe Israel 


fugăritul şi mergătorul pedestru l-a izbăvit; pe cel ce cântă cântare lui Dumnezeu. 


Stih: Sfinților Zaharia și Elisabeta, rugaţi-vă lui Dumnezeu pentru noi! 

Cum vom lăuda astăzi pe pomii cei duhovniceşti, pe cei din care a răsărit rodul 
pustiei, marele Botezător al Domnului, care şi pocăința a propovăduit şi roade de 
mântuire a adus în ogorul Mântuitorului. 


Stih: Sfinților Zaharia și Elisabeta, rugaţi-vă lui Dumnezeu pentru noi! 


Nerodirea voastră a fost stricată prin vrerea Domnului, care a binevoit a vă dărui 
vouă pe cel ce este prietenul Mirelui şi povăţuitorul tainic către căile fecioriei. 


Slavă Tatălui şi Fiului şi Sfântului Duh! 


Lacrimile şi rugăciunile voastre au fost primite de Cel Preaînalt şi aţi născut pe cel 
prin care mulți s-au mântuit şi din întristarea nerodirii duhovnicești s-au izbăvit. 


Și acum şi pururea şi în vecii vecilor. Amin! 


Născut-ai Fecioară, pe Mirele ceresc, pe Cel ce a izbăvit din întristarea iadului pe 
Adam cu tot neamul cel căzut. 


Cântarea a III-a 

Irmos: Tu eşti tăria mea, Doamne, Tu şi puterea mea, Tu, Dumnezeul meu, Tu 
bucuria mea, Cel ce n-ai lăsat sânurile părintești şi a noastră sărăcie ai cercetat-o. 
Pentru aceasta, cu profetul Avacum, strig către Tine: Slavă puterii Tale, iubitorule 
de oameni! 


Stih: Sfinţilor Zaharia și Elisabeta, rugaţi-vă lui Dumnezeu pentru noi! 


Născut-aţi pe rodul bucuriei, pe cel prin care multe suflete au venit la pocăință, 
bucurie mare făcându-se Ingerilor în ceruri. 


Stih: Sfinţilor Zaharia și Elisabeta, rugaţi-vă lui Dumnezeu pentru noi! 
Nerodirea voastră a fost dezlegată prin poruncă dumnezeiască, iar lumea a aflat 
prin rodul pântecelui tău, cuvioasă Elisabeta, calea către naşterea cea duhov- 


nicească . 


Slavă Tatălui şi Fiului şi Sfântului Duh! 

Cu dreptate aţi slujit Celui Preaînalt şi nu aţi fost lipsiţi până în sfârşit de nădejdea 
credinței voastre, primind în dar pe stăpânul tainic al pustiei şi propovăduitorul 
pocăinţei. 


Și acum şi pururea şi în vecii vecilor. Amin! 

In pântecele Tău a încăput Cel necuprins în ceruri pentru mulțimea smereniei tale, 
Preacurată, către care îndreptează şi paşii sufletelor noastre rănite de pietrele 
gândurilor mândriei! 

Apoi aceste stihiri: 

Rugaţi-vă neîncetat pentru pacea lumii şi pentru întoarcerea la credinţă a celor 
rătăciți, ca unii ce aveţi îndrăzneală către Domnul Hristos, născând pe cel ce stă de- 


a stânga Sa! 


Maica Vieţii, sufletul meu cel cumplit rănit de păcat îl eliberează din lanţurile gre- 
şelilor şi mă povăţuieşte la limanul pocăinţei! 


Sedealna: Ca nişte vlăstare minunate ați adus rod prea luminos spre apusul vieții, 
ca acesta să propovăduiască apusul păcatului şi primirea întru lumina Soarelui 
dreptății. 

Cântarea a IV-a 

Irmos: Nepăzind poruncile Tale Stăpâne, cu mintea mea intrând în patimile 
desfătărilor, am fost golit de har şi pentru răni zac gol; ci mă rog Ţie, Mântuitorule, 
mântuieşte-mă ! 

Stih: Sfinţilor Zaharia și Elisabeta, rugaţi-vă lui Dumnezeu pentru noi! 

Sfântul Arhanghel Gavriil ţi-a vestit ţie, Sfinte Zaharia, pe rodul cel binecuvântat 
la bătrânețile tale, dar îndoiala ţi-a fost pricină de amuţire; roagă-te să nu ne îndoim 
nici noi în inimile noastre de mântuire! 


Stih: Sfinţilor Zaharia și Elisabeta, rugaţi-vă lui Dumnezeu pentru noi! 


Milostivirea lui Dumnezeu s-a arătat asupra voastră, născând spre apusurile vieții 
pe cel ce a arătat lumii pe Răsăritul Cel de sus. 

Slavă Tatălui şi Fiului şi Sfântului Duh! 


Cu razele rugăciunilor voastre luminaţi şi sufletul meu cel întristat, izbăvindu-l de 
negura păcatului! 


Şi acum şi pururea şi în vecii vecilor. Amin! 


Maică te-ai cunoscut întru feciorie, iar acum cu ale tale rugăciuni din nerodirea 
sufletului scoţi pe cei osândiți. 


Cântarea a V-a 

Irmos: Căutând cu Ochiul Tău cel neadormit, milostiveşte-Te spre mine, cel cu- 
prins de dormitarea trândăviei şi care slujesc somnului desfătărilor în patul 
patimilor, Cel ce ţi-ai plecat Capul pe Cruce şi Te-ai trezit de bunăvoie, micşorând 
Hristoase, noaptea păcatului, Cel ce eşti lumina dreptăţii! 


Stih: Sfinților Zaharia și Elisabeta, rugaţi-vă lui Dumnezeu pentru noi! 


Stătut-ai întru rugăciune înaintea Dumnezeului Celui Nevăzut, Sfinte Zaharia şi ai 
luat făgăduinţa nașterii fiului tău, cel ce avea să gătească căile Cuvântului. 


Stih: Sfinţilor Zaharia și Elisabeta, rugaţi-vă lui Dumnezeu pentru noi! 


Nume minunat aţi ales pentru fiul cel dorit, cel ce avea să izbăvească pe Israel din 
robia păcatului, îndreptându-l către Viaţa cea izvorâtoare de milă şi binecuvântare. 


Slavă Tatălui şi Fiului şi Sfântului Duh! 


Inima mea cea greu încercată de gânduri rele o străjuiți, Sfinţilor, cu sabia rugă- 
ciunii voastre, ca să se izbăvească de robia a toată necurăţia. 


Şi acum şi pururea şi în vecii vecilor. Amin! 


Preacurată, ceea ce ești slava fecioriei, sufletul meu cel împovărat cu multe păcate 
îl curăţeşte şi dăruieşte minții mele strălucirea înțelepciunii! 


Cântarea a VI-a 

Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă! 


Stih: Sfinților Zaharia și Elisabeta, rugaţi-vă lui Dumnezeu pentru noi! 


Sfântă Elisabeta, învrednicitu-te-ai a fi maică la apusurile vieţii tale, născând pe 
nădejdea multor suflete, care a gătit calea Cuvântului. 


Stih: Sfinţilor Zaharia și Elisabeta, rugaţi-vă lui Dumnezeu pentru noi! 

Mult o ai fericit Sfântă Elisabeta, pe Maica cea prea curată a lui Dumnezeu, pe cea 
care în pântece a purtat Prunc, neștiind de bărbat, spre slava Dumnezeului minu- 
nilor. 


Slavă Tatălui şi Fiului şi Sfântului Duh! 


Legătura blestemului nerodirii o a dezlegat Cel ce a ridicat păcatul lumii și bucurie 
vouă v-a înflorit, Sfinților. 


Și acum şi pururea şi în vecii vecilor. Amin! 

Preacurată, numai tu ştii dorirea inimii mele, dar şi nevrednicia; însă, treci cu 
vederea ale mele păcate şi solește-mi mie partea cea bună a Mariei, celei de Insuşi 
Hristos fericită! 

Apoi aceste stihiri: 

Sfânta Elisabeta, ca o lună s-a apropiat de dreptul Zaharia şi noaptea nerodirii s-a 
risipit, născând ei pe luceafărul pustiei, cel ce avea să alunge întunericul ei, che- 


mând pe toţi cu razele cuvintelor sale spre Soarele dreptății. 


Preacurată, care, prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică! 


Condacul: Dăruit-ai lumii pe Îngerul cel pământesc al Cuvântului, care a propo- 
văduit pocăinţa, luminat fiind de raza Duhului, înaintea altarului ai fost jertfit, 


luând cununa muceniciei şi acum te rogi neîncetat să aflăm odihna veşniciei. 


[Prochimenul, Evanghelia ] 

Stih: Miluieşte-mă Dumnezeule după marea mila Ta, şi după mulţimea în- 
durărilor Tale, curăţeşte fărădelegea mea. 


Slavă Tatălui şi Fiului şi Sfântului Duh! glas 2 


Pentru rugăciunile drepţilor Tăi, Milostive, curaţeşte mulțimea greşelilor noa- 
stre! 


Şi acum şi pururea şi în vecii vecilor. Amin! 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre! 


Stihira: 


Stih: Miluieşte-ne Dumnezeule după marea mila Ta, şi după mulţimea în- 
durărilor Tale, curăţeşte fărădelegile noastre. 


Lanţurile întristării mele dezlegați-le Sfinţilor, cei ce ați născut pe rodul aducător 
de bucurie lumii prin care multe suflete au aflat uşa bucuriei şi a mântuirii lui 
Hristos! 


[/Mântuieşte, Dumnezeule, poporul Tău şi binecuvântează moştenirea Ta, cer- 
cetează lumea Ta cu milă şi cu îndurări, înalţă fruntea creştinilor ortodocşi şi 
trimite peste noi milele Tale cele bogate; pentru rugăciunile prea curatei Stăpânei 
noastre Născătoarei de Dumnezeu şi pururea Fecioarei Maria, cu puterea cinstitei 
şi de viaţă făcătoarei Cruci; cu ocrotirile cinstitelor, cereştilor netrupeşti Puteri, 
pentru rugăciunile. cinstitului, măritului prooroc, Înaintemergătorului şi Bote- 
zătorului loan; ale Sfinţilor, măriţilor şi întru tot lăudaţilor apostoli; ale tuturor 
Sfinţilor sfinţiţilor ierarhi; ale Sfinţilor, măriţilor şi bunilor biruitori mucenici; ale 
prea cuvioşilor şi de Dumnezeu purtătorilor părinţilor noştri, ale Sfinţilor (N), a 
căror pomenire o săvârşim, ale Sfinţilor și drepţilor Zaharia și Elisabeta, ale 
Sfinţilor şi drepţilor dumnezeieşti părinţi loachim şi Ana şi pentru ale tuturor 
Sfinţilor; rugă-mu-ne, Mult-Milostive Doamne, auzi-ne pe noi păcătoşii, care ne 
rugăm ie şi ne miluieşte pe noi! 

Doamne, miluieşte! (de 12 ori).] 


Cântarea a VIl-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că, în cuptorul cel de foc, ca într-o cămară luminată, dănţuiau, 
cântând: Binecuvântat eşti, Dumnezeul părinţilor noştri ! 

Stih: Sfinților Zaharia și Elisabeta, rugați-vă lui Dumnezeu pentru noi! 

Fost-ai ucis muceniceşte Sfinte Zaharia, pentru dreptate, dar Hristos a înviat şi la 
viaţa cea plină de lumină și pe tine te-a mutat, ca să te rogi şi pentru sufletele 
noastre. 


Stih: Sfinţilor Zaharia și Elisabeta, rugaţi-vă lui Dumnezeu pentru noi! 


Muntele te-a primit Sfântă Elisabeta, împreună cu pruncul, izbăvindu-te de mânia 
prigonitorilor; cu a ta rugăciune, fă să se sfarme şi de la noi muntele patimilor! 


Slavă Tatălui şi Fiului şi Sfântului Duh! 


Înjunghiat ai fost Sfinte Zaharia, dar sângele tău a preînchipuit jertfa Mântuitorului 
pentru viaţa lumii. 


Şi acum şi pururea şi în vecii vecilor. Amin! 


Cartea pocăinţei deschide-mi mie, Preacurată, ceea ce nu dispreţuieşti pe cei gre- 
şiți, ci îi scoţi din întunericul păcatului. 


Cântarea a VIII-a 

Irmos: Văzându-Te soarele întins pe Cruce, şi-a strâns razele şi tot pământul s-a 
clătinat cu cutremur, Impărate al tuturor, văzându-Te de voie pătimind, Cel ce eşti 
din fire nepătimitor. Pentru aceasta, te rog Hristoase: tămăduieşte ca un doctor 
patimile sufletului meu! 


Stih: Sfinţilor Zaharia și Elisabeta, rugaţi-vă lui Dumnezeu pentru noi! 


Cei ce sunteţi stâlpi ai drepţilor şi lumii pururea rugători, cereți să ni se dăruiască şi 
nouă întărire pentru a duce crucea slujirii noastre. 


Stih: Sfinţilor Zaharia și Elisabeta, rugaţi-vă lui Dumnezeu pentru noi! 


Ar Dr De De De de De Dr De De De e Dr De Dr De de De e de dr fr A A 


Xp PP IP IP IP 3 E II II II 2 E E E E XXX 


Die De de De Ar dr de De De De De Dr Dr De De De dr De Dr Dr dr de de dr drd 


Xp XP XP XP 3 3 E 2 E 30 E 3 2 2 2 2 E 30 E IE IE 2 E 2 E XX 


Pereche de Dumnezeu sfințită, faceţi rugăciune pentru cei ce îşi doresc naştere de 
prunci spre slava Domnului, ca unii ce v-aţi învrednicit de binecuvântarea Stă- 
pânului. 


Binecuvântăm pe Tatăl, şi pe Fiul şi pe Sfântul Duh, Domnul. 


Pe lumina pustiei o aţi născut şi acum întru lumina Treimii petreceţi, cerând lumii 
vreme de pocăință și întoarcere spre lumina înţelepciunii Soarelui dreptății. 


Şi acum şi pururea şi în vecii vecilor. Amin! 

Preacurată, nu mă trece cu vederea pe mine, cel mult greşit, ci fă îndelungă rugă- 
ciune către Mântuitorul sufletelor noastre, ca să mă izbăvească de alunecarea în 
păcat! 

Cântarea a IX-a 

Irmos: Eva adică, prin păcatul neascultării, blestem înăuntru a adus, iar tu Fecioară 
de Dumnezeu Născătoare, prin odrasla purtării în pântece, lumii binecuvântare ai 
înflorit; pentru aceasta, toţi te slăvim. 

Stih: Sfinţilor Zaharia și Elisabeta, rugaţi-vă lui Dumnezeu pentru noi! 
Rugăciunea şi suspinurile voastre intrat-au în urechile Domnului Savaot şi mai 
presus de nădejde, aţi luat pe nădejdea mântuirii multor suflete, pe marele Inainte- 
mergător al Domnului. 


Stih: Sfinţilor Zaharia și Elisabeta, rugaţi-vă lui Dumnezeu pentru noi! 


Cu cântări de bucurie vă întâmpinăm pe voi, Sfinților Zaharia şi Elisabeta, ocro- 
titorii familiei şi vă rugăm să cereți nouă viața cea mai bună întru frica Domnului. 


Slavă Tatălui şi Fiului şi Sfântului Duh! 


Cereţi să ni se dăruiască nouă iertare de păcate şi curăţire minţii de toate gândurile 
cele necurate! 


Şi acum şi pururea şi în vecii vecilor. Amin! 

Cu cântări şi cu psalmi te mărim pe tine, Preacurată, ceea ce ai născut pe Cel mai 
presus de ceruri, ca să ne ridice pe noi de pe pământ la înălțimea vieţii duhov- 
niceşti. 


Apoi: Cuvine-se cu adevărat să te fericim, Născătoare de Dumnezeu, cea pururea 
fericită şi prea nevinovată și Maica Dumnezeului nostru. Ceea ce eşti mai cinstită 
decât heruvimii şi mai mărită fără de asemănare decât serafimii, care fără 
stricăciune pe Dumnezeu Cuvântul ai născut, pe tine, cea cu adevărat Născătoare 
de Dumnezeu, te mărim. 


Bucuraţi-vă, mlădiţe roditoare ale rodului pustie, stâlpii credinţei, a Bisericii slavă, 
nu încetaţi a vă ruga împreună cu prea iubitul vostru fiu să aflăm noi vreme de po- 
căință şi împăcare cu Dumnezeu! 


Pe glasul Cuvântului aţi născut, măcar că Sfântul Zaharia fără glas a rămas, dar 
acum cu glasuri de cântări toată Biserica drept măritoare pe voi vă fericește. 


Indrăzneală având către Mântuitorul lumii, rugați-vă să ne izbăvească pe noi de 
tirania patimilor şi de toată primejdia, ca să aflăm viaţa cea mai bună. 


Ca niște stele încununate cu darul Cuvântului aţi născut pe luceafărul cel prea 
dorit, pe cel ce a vestit şi risipirea nopţii blestemului lui Adam. 


Fiind voi pomi roditori de virtuţi din care s-a rupt mlădița aducătoare de roadele 
înțelepciunii, pomul minţii mele sfințiți-l cu gânduri curate, ca să aduc la praznicul 
vostru roadele cântărilor duhovnicești! 


Pe cel mare înaintea Domnului aţi născut, pe cel împreună cu care rugaţi-vă 
Sfinţilor, să aflăm noi uşa milostivirii dumnezeieşti! 


Cetele Puterilor netrupeşti, cu Botezătorul, cu Sfinţii și drepții Zaharia și 
Elisabeta, cu apostolii lui Hristos şi cu Născătoarea de Dumnezeu Maria, faceţi 
rugăciune ca să ne mântuim! 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori), 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Pustia o aţi sfinţit, născând pe rodul făgăduinţei, pe cel ce lumea o a chemat la 
pocăință şi împăcare cu Dumnezeu şi care se şi roagă şi pentru mântuirea sufletelor 
noastre. 


Jertfa rugăciunilor voastre să o aduceţi pentru noi, Sfinților, ca să nu fim înghițiți 
de valurile păcatelor, ci să ajungem la limanul vieţuirii celei mai curate! 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul! 


Toată nădejdea mea spre tine o pun, Maica lui Dumnezeu, păzeşte-mă sub sfânt 
acoperământul tău! 


Sursa: 
https://chirho88888888.wordpress.com/2019/09/05/paraclisul-sfintilor-si-dreptilor-zaharia- 


si-elisabeta/ 

SFINȚIFZItEI———— 


PĂRINȚII SFÂNTULUI IOAN 
BOTEZĂTORUL, ZAHARIA 


SI ELISABETA, AU AVUT 
UN ÎNALT STATUT SOCIAL. 


ZĂMISLIREA 
SFÂNTULUI PROROC 
IOAN BOTEZĂTORU 

Vieţile Sfinţilor - Cuvânt la zămislirea cinstitului şi slăvitului prooroc, 
Inaintemergătorul şi Botezătorul Domnului, loan 


Zămislirea mântuirii noastre apropiindu-se, s-a zămislit Sfântul loan, Inainte 
Mergătorul, cu mărire şi cu minune. 


Multe mame zămislesc fii, dar puţine sunt acelea pe a căror zămislire ar mări-o şi 
ar prăznui Biserica lui Dumnezeu. Numai trei mame au fost de ale căror zămisliri 
în pântece s-a minunat lumea, acestea au fost: 


— Sfânta şi dreapta Ana, 
— Sfânta Elisabeta şi 
— Prea Sfântă, Preacurata Fecioara Maria. 


Dreapta Ana a zămislit pe Născătoarea de Dumnezeu; Elisabeta, pe Mergătorul 
înainte; iar Fecioara Maria, pe Hristos, Mântuitorul nostru. Deci, toate aceste 
zămisliri prin vestitor ceresc S-au binevestit şi s-au săvârşit de darul lui 
Dumnezeu, dar nu fără a vorbi bunul vestitor şi cu zămislitorii, de vreme ce 
Însuşi Dumnezeu avea trebuinţă de învoirea celor ce zămisleau. 


Drept aceea, bine-vestitorul, Sfântul Arhanghel Gavriil, care slujea atunci în 
rânduiala săptămânii sale înaintea lui Dumnezeu, a început a vorbi astfel: "Nu 

te teme, Zaharie, că s-a auzit rugăciunea ta şi femeia ta, Elisabeta, va naşte ţie 
un fiu, şi-l vei numi loan şi va fi ţie bucurie şi veselie şi se vor bucura mulți de 
naşterea lui” (Luca 1,13). 


uns-a Zaharia: 


Îngerul a zis: "De la începutul cuvintelor tale te găsesc pe tine cu puţină 
credinţă, Zaharie, pentru că nu aştepţi împlinirea cuvintelor mele, căci, deşi 
potrivnic firei tale ţi se pare lucrul acesta, nu e potrivnic puterii lui Dumnezeu, 
Căruia nimic nu este cu neputinţă; că Dumnezeu poate şi din pietre să ridice fii 
lui Avraam. Au nu ştii că era cu putinţă lui Dumnezeu a zidi pe Adam din 
pământ iar pe Eva din coasta lui şi prea îmbătrânita Sara a-i da lui fiu pe Issac? 
Deci şi femeii tale, Atotputernicul Dumnezeu îi dă să nască la bătrâneţe fiu, că s- 
a auzit rugăciunea ta”. 


uns-a Zaharia: 

Grăit-a lui Îngerul: "Eu sunt Gavriil, cel ce stau înaintea lui Dumnezeu, cu a 
cărui descoperire ştiu că acum nu pentru primirea fiului te rogi, ci pentru 
lucrurile de care spui. Însă mai înainte de bătrâneţile tale şi mai înainte de 
stârpiciunea soţiei tale, Elisabeta, te-ai rugat cu osârdie ca să vă dea vouă 
Dumnezeu să aveţi un fiu. lar întru-tot milostivul, Domnul, de Care nici cea mai 
mică mişcare de inimă omenească nu se tăinuieşte, Cel ce ascultă rugăciunile 
celor ce se roagă Lui şi face voia celor ce se tem de el, Acela, auzind rugăciunile 
tale cele mai dinainte, îţi dăruieşte ţie, măcar, deşi, nu degrabă, însă bine, fiu cu 
numele darului numit. Pentru că ştie după a Sa bunăvoire să împlinească 
cererile sfinţilor Săi. Şi va fi mare înaintea Domnului cel ce va să se nască ţie 


fiu”. 


Răspunse Zaharia: 


Răspuns-a îngerul: "Va fi mare înaintea Domnului fiul tău, cu neasemănată 
mărime duhovnicească, cu care va întrece pe Ieremia. Acela s-a Sfinţit mai 
înainte de naşterea sa, dar acesta cu mult mai mult se va umple de Duhul Sfânt, 
încă din pântecele maicei sale. Ieremia a fost însemnat numai ca Să 
proorocească pentru Mesia, iar acesta înainte a fost rânduit ca şi mâna să-şi 
pună pe Dânsul şi să-L boteze. Încă nu numai pe Ieremia, ci şi pe ceilalţi sfinţi îi 
va întrece cu mărimea darului lui Dumnezeu. Că nu se va scula între cei născuţi 
din femei altul mai mare decât loan Botezătorul. Precum o stea din toate 
celelalte stele covârşeşte în slavă, aşa şi între sfinţii lui Dumnezeu, unul pe altul 
cu Slavă şi cu cinste întrece. Că şi într-ale noastre îngereşti ierarhii - zice Gavriil 
- care totdeauna văd dumnezeiasca faţă, nu la toţi într-un fel descoperă 

Dumnezeu tainele voinţei Sale, ci prin mijlocirea celor mai de sus arată 
poruncile celor mai de jos. Multe stele apun înainte de ivirea soarelui şi numai 
singur luceafărul merge înaintea soarelui. Mulţi profeţi au propovăduit despre 
venirea lui Mesia, pruncul însă cel ce va să se zămislească şi să se nască din 
tine, nu numai cu cuvântul va propovădui, ci şi cu degetul său va arăta 
popoarelor pe Mieluşelul lui Dumnezeu, Cela ce ridică păcatele lumii. Şi pentru 
aceea va fi mai mare decât toţi cei ce se nasc din femei, pentru că pe cât 
împlinirea vestirii celei de bucurie este mai primită decât însăşi vestirea, pe atâta 
mai cinstit va fi proorocul cel ce are să se zămislească şi să se nască, decât alți 
prooroci. Toţi proorocii şi legea au proorocit până la acest prooroc, iar acesta va 
fi săvârşirea tuturor proorocilor şi sfârşitul legii celei vechi şi înainte mergător 
al darului celui nou”. 


Grăit-a Zaharia: 


Răspuns-a îngerul: "Au încă te îndoieşti şi nu crezi cuvintele mele o, Zaharie?! 
Au doar minciuni îţi spun, trimis fiind de la Dumnezeu, Care este credincios în 
toate bunătăţile Sale şi drept în toate lucrurile Sale? Nu este cu neputinţă la 
Dumnezeu tot cuvântul!!! Eşti preot şi învăţător al lui Israel şi pe acestea oare 
nu le ştii: că vremea venirii lui Mesia a sosit, pe care eu, prin şeptimea anilor, 
am numărat-o trimis fiind în Babilon la Daniil proorocul? Au n-aţi citit 
proorocirile lui? Cercetează şi vezi că, iată, s-a apropiat cel ce mântuieşte pe 
Israel şi înainte va merge înaintea feţei lui îngerul cel în trup trimis, care va fi 
fiul tău, cel ce va găti calea lui Mesia, mergând înaintea lui cu duhul şi cu 
puterea lui Ilie. Dar de vreme ce n-ai crezut cuvintele mele care se vor împlini la 
vremea lor, să fii tăcând şi neputând a grăi, până la ziua în care vor fi acestea!”. 


ŞI îndată limba lui Zaharia s-a legat cu amuţire, legăturile nerodirii Elisabetei s-au 
dezlegat, iar îngerul s-a dus să stea înaintea Atotţiitorului Dumnezeu, Căruia se 
cuvine slavă în veci. Amin. 


În această zi mai facem şi pomenirea Sfinţilor Mucenici Andrei şi loan şi a fiilor 
lui loan: Petru şi Antonin, care în Africa au pătimit pentru Hristos de la paşa 
Ibrahim. 

Andrei a fost lovit cu sulița mai întâi în piept, apoi între spete şi pătruns fiind, pe 
urmă îi tăiară capul cu cuțitul. lar loan s-a sfârşit deasupra fiilor săi, Petru şi 
Antonin, cei cumplit munciţi cu cuțitul, în grumaji străpuns fiind s-a sfârşit. 


Și a Sfintei Muceniţe Iraida, fecioară din Alexandria, care, ieşind la un izvor să 
scoată apă, a văzut mulţime de fecioare, bărbaţi, preoţi, diaconi şi călugări legaţi în 
corabie şi duşi la chinuire pentru mărturisirea numelui lui lisus Hristos. Deci, 
aruncându-şi ea vasul cu apă, s-a amestecat între cei legaţi ai lui Hristos şi au legat- 
O şi pe ea cu dânşii. Apoi, sosind ei la Antinopol, cetatea Egiptului, după felurite 
munci, îi tăiară capul mai întâi ei, iar după dânsa şi ceilalți toţi îşi puseră capetele 
lor pentru Hristos. 


Și a cuvioaselor femei: Xantipei şi Polixeniei, uceniţele apostoleşti, care, fiind 
luminate de sfinții apostoli în Spania, multe minuni au făcut cu numele lui Hristos 
şi pe mulţi i-au încredinţat şi cu pace s-au dus la Domnul. 

Sinaxar - Pomenirea zămislirii Sfântului slăvitului înaintemergătorului şi 
Botezătorului prooroc loan 


In această lună (septembrie), în ziua a douăzeci şi treia, pomenirea zămislirii 
Sfântului Sslăvitului înaintemergătorului şi Botezătorului prooroc loan. 


Această dumnezeiască zămislire a binevestit-o dumnezeiescul Arhistrateg Gavriil 
către proorocul şi sfinţitul Zaharia, zicându-i: "Ascultată a fost rugăciunea ta”. 


Aşa că din aceasta s-a cunoscut mai înainte dumnezeiasca şi fecioreasca naştere a 
prea curatei Născătoarei de Dumnezeu, adică pentru minunea şi a bătrâneţilor şi a 
sterpiciunii Elisabetei. 


Când Domnul şi Dumnezeul nostru, unic Fiu şi Cuvânt al Tatălui, se pregătea să se 
pogoare din înaltul Cerului pentru a fi zămislit în chip feciorelnic în sânul prea 
curatei Sfinte Maica Domnului, voi să întărească şi să vestească această minune 
între Minuni printr-una care să îi semene fără a fi precum el. 


De asemenea, pentru ca întru toate Sfântul loan Botezătorul să fie înainte- 
mergătorul lui Hristos, cu şase luni înainte ca Arhanghelul Gavriil să se arate 
Maicii Domnului, acesta din urmă se arată marelui prooroc Zaharia, în momentul 
în care intră în templul Domnului ca să tămâieze şi să se roage pentru popor. 

Văzându-l, Zaharia fu cuprins de spaimă, dar Îngerul îl linişti spunându-i: "Nu-ţi 
fie teamă, Zaharie, rugile tale au fost ascultate şi femeia ta Elisabeta îţi va dărui 
un fiu pe care îl vei numi loan. Vei avea multă bucurie şi veselie şi mulţi se vor 
bucura de naşterea lui. Căci el va fi mare în faţa Domnului şi se va umple de 
Duhul Sfânt încă din sânul mamei sale” (Luca 1, 13-15). 


Dar Zaharia era bătrân şi la fel şi femeia lui. De aceea el se îndoi pentru o clipă de 
adevărul cuvintelor Îngerului cum că acolo unde Dumnezeu voieşte, rânduiala firii 
se biruieşte. De aceea Gavriil îl înştiință că - pentru necredinţa lui, dar şi ca să 
înveţe să se folosească de graiul său numai pentru a-l prea mări pe Domnul - el va 
rămâne în muţenie până ce se va naşte pruncul. 

Botezătorul; Sfintele cuvioase Xantipa şi Polixenia 

Zămislirea Sfântului proroc loan Botezătorul s-a petrecut cu şase luni înainte de 
Buna Vestire. Acelaşi Arhanghel Gavriil s-a arătat marelui preot Zaharia, când 
acesta a intrat în templul Domnului să tămâieze după obiceiul preoţiei şi pentru a 
se ruga. Văzând Zaharia pe Arhanghelul Gavriil a fost cuprins de teamă, dar 
Arhanghelul i-a prorocit că rugăciunea 1-a fost ascultată şi că Elisabeta, femeia sa, 
îi va naşte un fiu pe care îl va numi loan. De asemenea, i-a prevestit că pruncul va 
fi mare înaintea Domnului, nu va bea vin, nici altă băutură ameţitoare şi din 
pântecele mamei sale se va umple de Duhul Sfânt. „Şi pe mulţi din fiii lui Israel îi 
va întoarce la Domnul Dumnezeul lor. Şi va merge înaintea Lui cu duhul şi cu 
puterea lui Ilie, ca să întoarcă inimile părinților spre copii şi pe cei neascultători la 
înțelepciunea drepţilor, ca să gătească Domnului un popor pregătit” (Luca 1, 16- 
17). 


Preotul Zaharia şi soţia sa Elisabeta erau foarte înaintați în vârstă, de aceea tatăl s-a 
îndoit de cuvintele auzite. Atunci, Arhanghelul Gavriil l-a certat pentru necredinţă, 
spunându-i că va rămâne mut până la naşterea copilului. 


Astfel, prin voia lui Dumnezeu s-a zămislit Sfântul proroc loan Botezătorul din 
părinţi sterpi, cu şase luni înainte de Intruparea Fiului lui Dumnezeu. 

Astăzi, Biserica Ortodoxă pomeneşte şi pe Sfintele cuvioase Xantipa şi Polixenia. 
Acestea au trăit în Spania în timpul împăratului Claudiu (41-54). 


Xantipa era soţia lui Probus, guvernatorul Spaniei. Polixenia, ajungând în partea de 
răsărit a Imperiului Roman, a primit botezul de la Sfântul apostol Andrei, împreună 
cu prietena sa Raveca. După ce s-au întors în Spania, împreună cu apostolul 
Onisim, a primit botezul şi sora ei, Xantipa, propovăduind pe Domnul Hristos până 
la sfârşitul vieţii. 

Iulian Dumitraşcu - Calendar Ortodox - Zămislirea Sfântului proroc loan 
Botezătorul; Sfintele cuvioase Xantipa și Polixenia 


1. Zămislirea Sfântului proroc loan Botezătorul a fost binevestită de către Sfântul 
Arhanghel Gavriil lui Zaharia, soţul Elisabetei, în timp ce se afla la templu şi slujea 
(Luca 1, 13-15). 


Zaharia fiind bătrân, la fel ca şi soția sa Elisabeta, s-a îndoit de cuvintele Arhan- 
ghelului Gavriil. De aceea, Sfântul Arhanghel îl înştiințează că pentru necredința 
lui va rămâne mut până ce se va naşte pruncul (Luca 1, 18-20). 


2. Cuvioasele Xantipa și Polixenia - Au trăit în Spania în timpul împăratului 
Claudiu (41-54). 


Xantipa era soţia lui Probus, guvernatorului Spaniei. Polixenia ajungând în partea 
de răsărit a Imperiului Roman unde a primit botezul de la Sfântul apostol Andrei, 
împreună cu prietena sa Raveca. 

După ce s-au întors în Spania, împreună cu apostolul Onisim, a primit botezul şi 
sora ei, Xantipa, propovăduind pe Domnul nostru lisus Hristos până la sfârșitul 
Vieţii. 

Proloage - Zămislirea Sfântului, slăvitului prooroc, Înaintemergătorului şi 
Botezătorului loan 


Luna septembrie în 23 de zile: zâmislirea Sfântului, slâvitului prooroc, Înainte- 
mergătorului şi Botezătorului loan 


Multe mame zămislesc fii, dar puţine sunt acelea a căror zămislire o măreşte şi o 
prăznuieşte Biserica lui Dumnezeu. 


In vremea Noului Testament, numai trei mame s-au găsit zămislind în pântece, prin 
darul lui Dumnezeu, cu mărire şi cu minune. Acestea au fost: Sfânta şi dreapta 
Ana, apoi Sfânta Elisabeta şi, în sfârşit, Preasfânta şi prea curata Fecioară Maria. 


v Dreapta Ana a zămislit pe Născătoarea de Dumnezeu, 
v Elisabeta, pe Inaintemergătorul Ioan, iar 
Y Fecioara Maria pe Hristos, Mântuitorul lumii. 


Semnul lor este că toate aceste zămisliri s-au săvârşit prin vestitor ceresc, prin 
umbrirea darului dumnezeiesc şi prin învoirea mamelor ce zămisleau cu vestitorul 
tainei. 

lar zămislirea Sfântului Botezător Ioan, ce prăznuim astăzi, aşa a fost: În vremea 
când Irod era rege al iudeilor, a intrat Sfântul Arhanghel Gavril în altar, la preotul 
Zaharia, care slujea atunci în rânduiala săptămânii sale şi i-a vorbit astfel: "Nu te 
teme, Zaharia, că s-a auzit rugăciunea ta şi femeia ta, cea bătrână şi stearpă, va 
naşte un fiu şi-l vei numi loan şi mulţi se vor bucura de naşterea lui”. 


A răspuns Zaharia: "Străine şi neaşteptate lucruri îmi vesteşti mie. Dar a naşte fu, 
la bătrâneţi sterpe, au nu este un lucru împotriva firii?" 


Și a răspuns îngerul: "De la început te găsesc pe tine cu puţină credinţă, Zaharia. 
Dar, măcar că este potrivnic firii, lucrul ce ţi-am spus este cu putinţă la Dumnezeu, 
că la Dumnezeu nimic nu este cu putinţă, că Dumnezeu poate şi din pietre să ridice 
fii lui Avraam; deci şi femeii tale Dumnezeu îi dă putere să nască fiu la bătrâneţe şi 
stârpiciunea ei, că cela ce va să se nască ţie fiu, este mare înaintea Domnului”. 


Răspuns-a Zaharia: "Nu îndrăznesc a grăi cuvinte potrivnice la cuvintele tale cele 
îngereşti, însă te întreb, pentru ce fiul ce se va naşte va fi mare?" 


Răspuns-a îngerul: "Va fi mare înaintea Domnului, nu că va întrece pe Ieremia, ci 
că acesta, adică loan, se va umple mult mai mult de Duhul Sfânt, încă din pân- 
tecele maicii sale. leremia numai a proorocit despre Mesia, dar loan este rânduit 
să-şi pună mâna pe Mesia şi să-L boteze şi aşa va întrece pe toţi cu mărimea slujirii 
sale. Și nu numai cu cuvântul va propovădui, ci şi cu degetul său va arăta 
popoarelor pe Mieluşelul lui Dumnezeu, Cel ce ridică păcatele lumii. lată pentru 
care pricină loan va fi mai mare decât toţi cei care se nasc din femei. Drept aceea, 
el este plinirea tuturor proorocilor”. 


Grăit-a Zaharia: "Bună şi de bucurie este vestirea ta, înger al lui Dumnezeu. Deci, 
rogu-te, după ce voi cunoaşte cele vestite de tine?" 


Răspuns-a îngerul: "Au încă te îndoieşti şi nu crezi cuvintele mele? Au oare sunt 
trimis de Dumnezeu ca să-ţi spun minciuni? Cercetează şi vezi că, iată, s-a apropiat 
venirea Celui ce mântuieşte pe Israel, că va merge înaintea Lui trimisul înger în 
trup, care-i fiul tău, cel ce va găti calea lui Mesia, cu puterea şi cu duhul lui Ilie. 
Dar, de vreme ce n-ai crezut cuvintele mele, care se vor împlini la vremea lor, iată 
vei fi mut până în ziua când vor fi toate acestea”. 


Și îndată limba lui Zaharia s-a legat, nerodirea Elisabetei s-a dezlegat, iar îngerul s- 
a dus înaintea Atotţiitorului Dumnezeu. 

Și aşa a luat început în lume vestea cea bună a zămislirii Sfântului loan Bote- 
zătorul, glasul înainte-mergător al mântuirii noastre. 


Dumnezeului nostru, slavă ! 
Întru această zi, pomenirea Sfintei muceniţe Raida, fecioara (f 308) 


Aceasta s-a născut în Egipt, la locul ce se cheamă Tama, fiică fiind a unui preot 
Petru, şi a îmbrăcat haina monahicească fiind ea de doisprezece ani. Deci, 
pogorându-se, odată, împreună cu alte femei fecioare la fântână, ca să-şi scoată apă 
şi, văzând multe fecioare, femei şi mulțime de bărbaţi, preoți şi diaconi şi călugări, 
pe care îi prinsese dregătorul Lucian şi-i ducea legaţi pe o corabie şi aflând că sunt 
legaţi pentru Hristos, îmbărbătându-se, a intrat şi ea între dânşii, rugându-se de cel 
care era mai mare, să fie şi ea cu aceia. lar el o învăţa să aleagă ce este mai bine, să 
nu pătimească chinuri şi nici să moară cu cei legaţi. Deci ea, nevrând, a stat 
dimpotrivă înaintea dregătorului, batjocorind idolii lui şi mustrându-l de la obraz, 
pentru că îşi bătea joc de credinţa creştinilor. Deci, după multe chinuri, i-au tăiat 
capul. 


Intru această zi, istorisire din Limonar, despre un Stareţ, care a vieţuit în peştera 
Botezătorului 


Era un oarecare stareţ, vieţuind în mănăstirea lui ava Eustorghie, cu numele Ioan. 
Pe acesta, cel între sfinți Ilie, patriarhul Ierusalimului, a voit a-l pune egumen întru 
aceeaşi mânăstire. lar acela nu voia, zicând: "Voi merge în muntele Sinai pentru 
rugăciune." Dar patriarhul îl silea pe el cu multe cuvinte ca să rămână şi după ce n- 
a putut nicidecum să-l înduplece, mai pe urmă l-a slobozit, făgăduind el că, după 
întoarcere, va primi egumenia. Şi aşa, sărutând pe patriarh, a ieşit în pustie, să 
meargă la muntele Sinai, luând cu sine şi pe ucenicul său. 


Deci, trecând el râul lordanului şi depărtându-se cam o milă, iată l-au cuprins pe 
stareț frigurile şi atât s-au întărit, cât nu putea merge mai departe şi, aflând o 
peşteră mică, a intrat într-însa ca să se odihnească puţin. Şi în aşa fel era ţinut de 
friguri starețul, încât nu putea nici a se mişca; şi a petrecut aşa trei zile. 


lar în noaptea următoare a văzut pe cineva, stând înaintea lui şi zicându-i: "Spune- 
mi bătrânule, unde vrei să mergi?" 


I-a răspuns lui bătrânul: "In muntele Sinai”. 

Și i-a zis lui: "Să nu te duci de aici”. Şi, neputând a-l opri pe el, s-a dus de la 
dânsul. 


Și petrecea stareţul aprins şi mai mult de foc. Iar întru a doua noapte, tot acela a 
stat înaintea starețului, în acelaşi chip, şi a zis: "Pentru ce bătrânule, te necăjeşti? 
Ascultă-mă pe mine, nu te duce aiurea, ci rămâi aici”. 


I-a grăit stareţul: "Tu cine eşti?" 


I-a răspuns lui cel ce se arătase: "Eu sunt loan Botezătorul şi pentru aceea zic ţie, 
să nu te duci de aici nicăieri, că această peşteră mică, este mai mare decât muntele 
Sinai, că în aceasta a intrat de mai multe ori Domnul nostru lisus Hristos, 
cercetându-mă pe mine. Făgăduieşte-mi că vei vieţui aici şi eu îndată sănătos te voi 
face”. 


Aceasta auzind, stareţul, cu bucurie, s-a făgăduit a petrece în peşteră şi, vinde- 
cându-se îndată, a petrecut acolo toate zilele vieţii sale. lar peştera aceea starețul a 
făcut-o Biserică şi a adunat fraţi. Şi se numea locul acela Sapsas. 


Intru această zi, cuvânt despre un preot care, botezând femei, se tulbura 


Un oarecare monah, dintr-o mânăstire de obşte, cu numele Conon, era şi preot cu 
dregătoria, rânduit spre botezul celor ce veneau la dânsul. Insă, când ungea femei 
cu Sfântul Mir, se smintea. Şi pentru aceasta, voia să plece din viaţa de obşte. 


Deci, când voia a se duce, a venit la dânsul Sfântul loan Botezătorul, zicându-i: 
"Nu te duce, că te voi uşura de războiul acela”. 


Și a venit odată o fecioară persană să se boteze; şi era foarte îmbunătăţită, dar atât 
de frumoasă încât preotul nu putea să-i ungă picioarele ei cu Sfântul Mir, aşteptând 
ea o zi acolo. Şi, auzind de dânsa arhiepiscopul s-a minunat de neamul ei cel bun şi 
voia s-o ia ca diaconiţă, dar acest lucru nu l-a voit fecioara. 


Iar preotul Conon şi-a luat hainele sale şi s-a dus, zicând: "De acum nu voi mai 
rămâne în locul acesta". 


După ce s-a suit la munte, îndată l-a întâmpinat pe el Sfântul loan Botezătorul şi cu 
glas liniştitor i-a zis: "Intoarce-te, preote, la mănăstirea ta, că iată te voi uşura pe 
tine de război”. 

Atunci, preotul Conon a zis către dânsul: "Să mă crezi pe mine, Sfinte, că nu mă 
voi întoarce. Că de multe ori ai făgăduit că mă vei uşura, şi n-ai făcut aceasta”. 


Deci, luându-l pe el Sfântul Ioan, l-a pus de şi-a desfăcut hainele sale şi cu semnul 
crucii l-a însemnat pe pieptul lui şi i-a zis: "Să mă crezi pe mine, preote, că voiam 
ca să ai plată tu pentru războiul acesta, dar de vreme ce tu nu voieşti, iată că te-am 
uşurat de război, însă plată de acum nu vei avea din lupta aceasta”. 


ŞI s-a întors preotul la mânăstire. lar ca mâine, botezând, a uns pe persană nici- 
decum simțind că este femeie cu firea. Deci, a mai făcut şi alţi doisprezece ani, 


botezând şi ungând, nici gând având pentru femei. Şi aşa s-a mutat cu pace. 


Dumnezeului nostru slavă, acum şi pururea şi în vecii vecilor ! Amin. 


Xp PP XP IP 3 E 2 E 30 E 3 2 2 2 2 E 30 E IE IE 2 E XX 
Xp XP XP XP IP 2 E 2 E 30 E 37 2 2 2 2 E 30 E 30 IE 2 DD E E E E XX 


Ar Dr De De Dr de De Dr De De De de Dr Dr Dr Dr de De e de dr fr Ar A 


Sr Ar Ar dr Dr dr dr Dr dr dr dr dr Dr dr dr Dr De dr dr dr de dr dr fr A d 


Sfântul Nicolae Velimirovici - Proloagele de la Ohrida - Pomenirea zămislirii 
cinstitului slăvitului proroc, Inaintemergător şi Botezător al Domnului, loan 


Întru această sfântă zi: 

Y prăznuim milostivirea, minunile şi înţelepciunea Domnului şi Dumnezeului 
nostru; 

Y prăznuim milostivirea Lui către drepteredincioşii părinţi ai Sfântului loan 
Botezătorul, marele preot al Legii Vechi, Zaharia şi soția lui, Elisabeta, 
care toată viaţa lor au dorit să aibă fiu de la Dumnezeu şi s-au rugat Lui 
pentru aceasta cu lacrimi; 

Y prăznuim minunile Lui, între care se numără aceea că a dat rod pântecelui 
Elisabetei, care se afla la adâncile ei bătrâneţi; 

Y prăznuim înţelepciunea Lui, Carele bine a potrivit şi rânduit mântuirea 
noastră. 


Dumnezeu a avut planul Său măreț cu pruncul loan: anume, ca el să fie prorocul şi 
înaintemergătorul lui Hristos Domnul, Mântuitorul lumii. 


Prin îngerii Lui, Dumnezeu a vestit naşterea lui Isaac vârstnicei Sara, naşterea lui 
Samson femeii sterpe a lui Mance şi a lui loan înaintemergătorul celor vârstnici şi 
fără de rod părinți Zaharia şi Elisabeta. Toţi aceştia au fost oameni cu care 
Dumnezeu a avut anume planuri măreţe foarte, iar naşterile lor au fost vestite de 
îngeri. 

Cum să se poată naşte copii unor părinți sterpi şi pe deasupra vârstnici? Dacă 
cineva doreşte să înţeleagă acestea, atunci să nu se ducă şi să-i întrebe pe oameni, 
căci oamenii nimic nu vor şti să spună; să nu se ducă şi să întrebe ştiinţa naturală, 
căci nici aceasta nu îi va putea învăţa nimic: faptele despre care întreabă sunt mult 
mai sus şi dincolo de ştiinţa naturală. Ci mai curând, să meargă şi să privească la 
Puterea lui Dumnezeu Carele a făcut toate din nimic cu Cuvântul şi Care nu a avut 
nevoie de părinţi, tineri sau vârstnici, ca să îl facă pe întâiul om, Adam. 


Ci, decât să fim curioşi în zadar, mai bine să ridicăm Slavă lui Dumnezeu Carele 
ne-a descoperit nouă păcătoşilor Puterea Lui cea mare şi mare milostivirea şi 
înţelepciunea Lui care străbat dincolo de orice lege naturală; întru care lege am 
rămâne legaţi ca într-o temniţă dacă nu ar fi aceste mari minuni ale lui Dumnezeu, 
minuni care ne ajută să nu cădem în deznădejde şi în uitarea de EI. 

Zămislirea Sfântului prooroc loan Botezătorul (23 septembrie) 


Icoană din veacul al XV-lea păstrată în Muzeul de Stat din Novgorod, Rusia 


Viaţa pe scurt a Sfântului prooroc Zaharia şi a Dreptei Elisabeta o puteţi afla aici: 
https://sfintisiicoane.wordpress.com/2013/09/05/sfantul-prooroc-zaharia-si-dreapta- 
elisabeta-parintii-sfantului-ioan-botezatorul-5-septembrie/ 

Se veseleşte luminat marele Zaharia, cu Sfânta Elisabeta soţia sa cea întru tot mă- 
rită, după vrednicie zămislind pe Sfântul loan Înaintemergătorul, pe care 
Arhanghelul l-a binevestit bucurându-se. lar noi oamenii după vrednică datorie îl 
cinstim, ca pe un tăinuitor al darului. (Condacul Zămislirii Sfântului prooroc loan, 
glasul 1) 


Ca un soare cu luna, fiind împreună, prea luminatul Zaharia cu prea mărita 
Elisabeta a născut pe sfeşnicul Luminii cel purtător de lumină, care luminează 
nouă, celor cumplit ţinuţi în întunericul patimilor. 


Proorocule al lui Dumnezeu, bătrânule, dănțuieşte! Că vei naşte fiu pe loan 
Înaintemergătorul, decât care mai mare între oameni nu s-a născut. Saltă, Sfântă 
Elisabeta! Tot pământul, aducând laudă lui Dumnezeu, Făcătorul tuturor, Bucură- 
te! (Din Canonul Zămislirii Sfântului prooroc loan ce se citește la Utrenie) 


Sfinţitul Zaharia tămâind în Templu, Arhanghelul Gavriil din cer a stat înainte-i, 
zicând către dânsul: la bătrâneţele tale, vei avea rod bine mărit şi nerodirea cea de 
mai înainte a Elisabetei acum se va dezlega. Şi zămislind ea, va naşte pe propo- 
văduitorul şi Mergătorul înainte al lui lisus. Pentru rugăciunile lor, Mântuitorul 
lumii, mântuieşte sufletele noastre. (Sedelna Zămislirii, glasul IV) 


De noi cei ce cu credinţă te lăudăm pe tine, adu-ţi aminte acum proorocule al 
Domnului şi Inaintemergătorule şi izbăvindu-ne de patimi sufleteşti, mântuieşte-ne 
pe noi din nevoi şi la cereasca cărare povăţuieşte-ne cu dumnezeiască cuviinţă, 

d Icoană de la cumpăna veacurilor XVI-XVII, păstrată în Muzeul de Stat din 
Jr Novgorod, Rusia 

Icoană din veacul al XVII-lea păstrată în Muzeul de Artă din Perm, Rusia 

Icoană din veacul al XVII-lea păstrată în Muzeul de Arte din Arhanghelsk, 
Rusia 

Icoană din veacul al XVIII-lea păstrată în Muzeul Serghei Kirov din Sankt 
Petersburg, Rusia 

Frescă din veacul al XVI-lea păstrată în Mănăstirea Stavronikita, Sfântul Munte 
Athos, Grecia 

Sursa: 
https://sfintisiicoane.wordpress.com/2014/09/23/zamislirea-sfantului-prooroc-ioan- 
botezatorul-23-septembrie/ 

Pr. Ciprian Florin Apetrei - Theologica - Zi de cinstire a Înaintemergătorului 
Domnului 


În Biserica Ortodoxă astăzi cinstim Zămislirea Sfântului proroc loan Botezătorul. 
El este Înaintemergătorul Domnului și a fost numit de către Însuşi Hristos ca fiind 
cel mai mare om născut din femeie şi cel mai mare dintre proroci. EI este pruncul 
care a săltat în pântecele mamei sale (Elisabeta). 


Ajuns la maturitate, L-a propovăduit pe Hristos atât celor vii care trăiau pe pământ, 
cât şi celor morţi care se aflau în iad, înainte de Invierea Domnului, pregătind atât 
pe cei vii, cât şi - pe cei morţi pentru venirea lui - Hristos. 


După cum învaţă Biserica noastră până la Invierea Domnului, toţi oamenii 
mergeau în iad. Prin Invierea lui Hristos s-au eliberat din iad sufletele drepţilor 
Vechiului Testament de sub stăpânirea morţii şi a diavolului. 


Sfântul loan a fost fiul preotului Zaharia și al Elisabetei, născut ca urmare a 
făgăduinţei Sfântului Arhanghel Gavriil. A fost decapitat de către Irod Antipa, 
întrucât îl învinuia pe acesta pentru căsătoria neîngăduită cu lrodiada. 

Sfântul loan s-a îmbrăcat în sfinţenie încă de pe când se afla în pântecele maicii 
sale, iar mai apoi a trăit în feciorie și curăție desăvârşită, iubind cumpătarea din 

toată inima sa şi nevoindu-se cu postul şi înfrânarea. S-a făcut pe sine străin de 
orice «însoţire» omenească, alegând să locuiască în pustiu şi să trăiască împreună 
cu fiarele sălbatice. Drept îmbrăcăminte folosea numai o haină din păr de cămilă, 
pe care o încingea la mijloc cu o curea de piele. Se hrănea ca păsările cerului, drept 
- care s-a învrednicit să depăşească legile firii şi să-L boteze pe prea curatul 
Hristos, pe Cel ce este mai presus de orice fire - Meditând fără încetare la Legea lui 
Dumnezeu, considera lucrurile lumii acesteia nesemnificative şi inferioare față de 
păzirea Legii Dumnezeieşti. 


Sfântul Ioan Botezătorul este Înaintemergătorul Domnului, cel care a pregătit calea 
şi poporul pentru primirea lui Hristos. Mesajul principal pe care îl transmitea 
Sfântul loan era „Pocăiţi-vă, că s-a apropiat Împărăţia Cerurilor! 


Misiunea pe care a avut-o Sfântul loan Botezătorul a fost aceea de a vesti venirea 
lui Mesia şi de a boteza în râul Iordan pe cei care se pocăiau. 

Zămislirea Sfântului prooroc loan Botezătorul (Sfântul prooroc Zaharia şi 
Sfânta Elisabeta) Icoană sec. XĂ, Grecia - Colecţia Sinaxar la Sfinţii zilei 

Tropar la Praznicul zămislirii Ira 
Sfântului Prooroc loan Botezătorul 2 

Glasul 4 

Ceea ce mai înainte erai Jr 

stearpă şi neroditoare, 2 
veseleşte-te; că iată ai | e 
zămislit pe Sfeşnicul | E i fi 


Soarelui, Cel Ce va să 
lumineze toată lumea 

care pătimea cu nevederea. | 
Dănţuieşte Zaharia cu 
îndrăzneală strigând: 
Prooroc Celui Preaînalt 
este cel ce are să se nască. 

